a-pistefto: Τα δάκρυα βάζουν τέλος στα δακτυλικά αποτυπώματα!\nΤα δάκρυα βάζουν τέλος στα δακτυλικά αποτυπώματα!\nΜπορεί τα δάκρυα να κρύβουν τα πιο βαθιά συναισθήματά μας, φαίνεται όμως ότι μπορούν να διαφυλάξουν και τα πιο προσωπικά δεδομένα μας!\nΑυστραλός οπτομέτρης ανακάλυψε έναν νέο τρόπο ώστε η σάρωση των δακρύων να αντικαταστήσει τους κοινούς κωδικούς πρόσβασης σε «ευαίσθητες» πληροφορίες και ίσως κάποια στιγμή και τα δαχτυλικά αποτυπώματά μας. Ο Στίβεν Μέισον εξήγησε ότι ο κερατοειδής χιτώνας του ματιού μπορεί να προσφέρει πιο εγγυημένη προστασία, καθώς οι εγκληματίες του κυβερνοχώρου αδυνατούν να αντιγράψουν τον μοναδικό τρόπο με τον οποίο τα δάκρυα διαφοροποιούν την εικόνα ενός ματιού.\nΣε αντίθεση με την ίριδα που παρέχει μια σταθερή εικόνα, ο κερατοειδής παρουσιάζει κάθε φορά έναν ξεχωριστό χάρτη. Αν λοιπόν ένας απατεώνας επιχειρήσει να κλέψει και να χρησιμοποιήσει τα στοιχεία του χάρτη αυτού από την τελευταία φορά πρόσβασης του χρήστη στα προσωπικά δεδομένα του, το μηχάνημα θα κρίνει τα στοιχεία άκυρα, καθώς θα αναμένει να έχουν διαφοροποιηθεί ελαφρώς σε σχέση με την προηγούμενη φορά.\n«Η κερατοειδής επιφάνεια βρέχεται από δάκρυα, οπότε τα στοιχεία που υπάρχουν σε αυτήν αλλάζουν από τη μια στιγμή στην άλλη. Τα στοιχεία που καταγράφουμε από ένα οποιαδήποτε μάτι παρουσιάζουν μικροσκοπικές διαφοροποιήσεις διαρκώς» δήλωσε χαρακτηριστικά ο Αυστραλός οπτομέτρης. Μπορεί οι απλοί κωδικοί ασφαλείας που συνθέτονται από γράμματα, σύμβολα και αριθμούς να αποτελούν τον πιο κοινό τρόπο προστασίας των προσωπικών δεδομένων, όμως οι ειδικοί και οι εταιρίες τεχνολογίας πιστεύουν ότι πρόκειται για μια ξεπερασμένη μορφή προστασίας και τα τελευταία χρόνια έχουν στραφεί προς τις βιομετρικές εναλλακτικές. Η νέα τεχνολογία διασφάλισης των προσωπικών δεδομένων με τη σάρωση του κερατοειδούς χιτώνα αναμένεται να εγκατασταθεί σε smartphones, μηχανήματα αυτόματης ανάληψης μετρητών, καθώς και θύρες πρόσβασης σε απόρρητους χώρους.


Μετά από 10 χρόνια εργασίας ως σχεδιάστρια πλεκτών για ένα μεγάλο αριθμό από διεθνείς μάρκες μόδας, η Melanie Porter ατράφηκε στην στην αποκατάσταση και επίστρωση επίπλων, αναπτύσσοντας μια σειρά πλεκτών αξεσουάρ στο σπίτι, που συμπεριλαμβάνουν λάμπες, μαξιλάρια και ρολόγια.\nΤα πάντα είναι χειροποίητα και τα κατασκευάζει η ίδια η Μέλανι, είτε πρόκειται για το ντύσιμο μιας πολυθρόνας, είτε για το πλέξιμο κουμπιών, ή για το felting πλεκτών πάνελ.\nΑναρτήθηκε από creationsbyeve στις 12:30 PM 2 σχόλια\nΕτικέτες Melanie Porter, πλεκτά έπιπλα, πλέξιμο\nΑναρτήθηκε από creationsbyeve στις 12:01 PM 2 σχόλια\nΑναρτήθηκε από creationsbyeve στις 10:59 AM 1 σχόλια\nΑυτά τα παπουτσάκια για το σπίτι είναι βασικά μετατροπή ενός σχεδίου που έχω βρει σε ένα γιαπωνέζικο περιοδικό με βελονάκι (το έχω δείξει σε παλαιότερη ανάρτηση). Σκέφτηκα να το μετατρέψω σε σχέδιο με βελόνες που είναι άλλωστε και η αγαπημένη μου τέχνη.\nΕίναι μια σύνθεση από 6 τετραγωνα και δυο τρίγωνα και παρόλο που εγώ τα έπλεξα μαζί, σηκώνοντας κάθε φορά πόντους στο τελειωμένο τετράγωνο για να πλέξω το επόμενο, σας δίνω την ευκολότερη εκδοχή, για να μπορεί και μια αρχάρια πλέκτρια να τα φτιάξει!\nΑυτό το υπέροχο έντονο μπλε χρώμα το διάλεξα για το κλειστό κασκώλ που έφτιαξα για το επόμενο τεύχος του Brava (Φεβρουαρίου):\nΤο μπλε αναδείχθηκε έντονα από τους σχεδιαστές μόδα και πέρυσι το καλοκαίρι και φέτος το χειμώνα και για την άνοιξη 2014 μάλιστα θεωρείται από το Pantone το χρώμα της χρονιάς, και ειδικότερα το Dazzling blue\nΓΙΑ ΤΑ ΠΑΝΤΟΦΛΑΚΙΑ\nΝΗΜΑ: Zara της Filatura di Crosa χρώμα 1974 μπλε ελεκτρικ, (100% μαλλί , 125μ./50γρ.), δυο κουβάρια.\nΤο παντοφλάκι έχει μήκος 23εκ. περίπου και ταιράζει σε μεγ. 38-40.\nΓια τα τετράγωνα: Ρίξτε 20π. και πλέξτε 32σ. πουαντερί. Κόψτε όλους του π. (φτιάξτε 6)\nΓια τα τρίγωνα: Ρίξτε 20π.και πλέξτε 32σ. μειώνοντας 1π. στην αρχή κάθε 2ης σειράς μέχρι να σας μείνουν 3π. Πλέξτε τους 3π. μαζί και κλείστε.(Φτιάξτε 2).\nΠεράστε κλωστή στη βελόνα και ενώστε αρχικά τα τετράγωνα και τα τρίγωνα μεταξύ τους σύμφωνα με το σχεδιάγραμμα:\nΚαι μετά διπλώστε και ενώστε μεταξύ τους τις πλευρές όπως δείχνουν τα σχήματα. Οι λοξές πλευρές των δυο τριγώνων μένουν ανοιχτές για το άνοιγμα.\nΚρύψτε όλες τις κλωστές.\nΤέλος φτιάξτε 2 μικρά πομ πον και ράψτε το καθένα ακριβώς στη γωνία του ανοίγματος.\nΑναρτήθηκε από creationsbyeve στις 9:50 PM 2 σχόλια\nΕτικέτες δημιουργίες μου, δωρεάν σχέδιο, καινούργιες δημιουργίες, παντοφλάκια, πλέξιμο


ΟΥ ΤΙ ΔΑΝΟΣ: Αν αυτά είναι αλήθεια, θέλουν κρέμασμα ! Αν δεν είναι...το αυτό.\nΑσπασία 2 Ιουνίου 2011 - 1:52 π.μ.\nΕΙΝΑΙ ΑΛΗΘΕΙΑ ΚΑΙ ΕΧΕΙ ΓΙΝΕΙ ΓΝΩΣΤΟ, ΑΠΟ ΤΗΝ ΠΡΩΤΗ ΣΤΙΓΜΗ ΤΗΣ ΕΝΤΑΞΗΣ ΜΑΣ ΣΤΟ ΔΝΤ ! ΑΛΛΑ ΥΠΗΡΧΑΝ ΚΑΙ ΑΛΛΕΣ ΠΡΟΤΑΣΕΙΣ, ΑΛΛΩΝ ΚΡΑΤΩΝ, πχ. ΚΙΝΑ & ΡΩΣΙΑ !! ΟΛΕΣ ΜΗ ΑΠΟΔΕΚΤΕΣ !!! ΤΥΧΑΙΟ ;;


Θέλεις να μείνεις έγκυος; Ποιές είναι οι γόνιμες μέρες; | Club for Mums\nYou are at:Home»ΜΑΜΑ»ΕΓΚΥΜΟΣΥΝΗ»Θέλεις να μείνεις έγκυος; Ποιές είναι οι γόνιμες μέρες;\nΘέλεις να μείνεις έγκυος; Ποιές είναι οι γόνιμες μέρες;\nBy Mum on\t 03/05/2019 ΕΓΚΥΜΟΣΥΝΗ, ΜΑΜΑ\nΠρογραμμάτισε το στις γόνιμες μέρες! Για κάθε γυναίκα που η εγκυμοσύνη είναι κάτι το προσδοκώμενο, στις μέρες μας πια το να γνωρίζει ποιες είναι οι γόνιμες ημέρες της θεωρείται αυτονόητο.\nΠως τις υπολογίζουμε όμως με βάση τον κύκλο μας; Υπάρχει μια πολύ απλή μέθοδος αυτή του «συν-πλην».\nΓια κάθε γυναίκα οι μέρες αυτές είναι κατά μέσο 7 με 8 για κάθε μήνα. Σε κανονικό κύκλο 28 ημερών, η ωορρηξία γίνεται συνήθως την 14η ημέρα.\nΟπότε για να βρει κάθε γυναίκα τις γόνιμες μέρες της , υπολογίζει – 4 ημέρες από την 14η και +3 ημέρες μετά.\nΠρακτικά, το διάστημα από τη 10η έως την 17η ημέρα συστήνουμε τακτικές σεξουαλικές επαφές, χωρίς προφύλαξη. Αυτό σημαίνει ότι αν η σεξουαλική επαφή γίνει έως και 7 ημέρες πριν την ωοθυλακιορρηξία (κοινώς ωορρηξία ), μπορεί να οδηγήσει σε εγκυμοσύνη 12 με 16 μέρες πριν την επόμενη περίοδο.\nΕίναι χρήσιμο επίσης να γνωρίζετε ότι το ωάριο ζει από 24-48 ώρες και το σπερματοζωάριο ζει έως και 7 ημέρες! Πολλές μελέτες δείχνουν πως ένα στα έξι ζευγάρια δυσκολεύεται να αποκτήσει παιδί και οι αιτίες είναι πολλές.\nΜπορεί αυτό να οφείλεται σε κάποιο πρόβλημα της γυναίκας, που εστιάζεται στις σάλπιγγες, στην απουσία ωοθυλακιορρηξίας ή και αλλού ή σε ανδρικό πρόβλημα, για παράδειγμα να υπάρχει χαμηλός αριθμός σπερματοζωαρίων.\nΜπορεί όμως να οφείλεται και στα δυο μέλη του ζευγαριού. Επομένως, είναι πολύ σημαντικές μια σειρά από εξετάσεις που πρέπει να κάνει η γυναίκα, στα πλαίσια διερεύνησης της υπογονιμότητας και αυτές είναι: το ορμονολογικό προφίλ την2η με 3η ημέρα της περιόδου, το κολπικό υπερηχογράφημα, οι τραχηλικές καλλιέργειες, η υστεροσαλπιγγογραφία και ίσως η λαπαροσκόπηση-υστεροσκόπηση.\nΓια τον άνδρα ένα σπερμοδιάγραμμα και ίσως καλλιέργειες σπέρματος και ουρηθρικού εκκρίματος ,θα μας επιτρέψουν να έχουμε μια σαφή εικόνα. Αν δεν επιτευχθεί η εγκυμοσύνη, υπάρχουν και άλλες μέθοδοι όπως η παρακολούθηση ωορρηξίας με συγχρονισμένη επαφή, η σπερματέγχυση και η εξωσωματική γονιμοποίηση, που δίνουν τις περισσότερες φορές το επιθυμητό αποτέλεσμα.\nΠως αναγνωρίζετε όμως τις γόνιμες ημέρες σας; Υπάρχουν κάποια «συμπτώματα» που σας «ειδοποιούν» πως έφτασε.. η κατάλληλη ώρα!\nΕνα από τα συνήθη χαρακτηριστικά των γόνιμων ημερών σύνηθες στις πιο πολλές γυναίκες είναι κάποια ακαθόριστα πονάκια, αριστερά ή δεξιά χαμηλά στην κοιλιά, που μοιάζουν με τα πονάκια της περιόδου.\nΕπίσης, κάποιες γυναίκες εμφανίζουν διαφανή υγρά, λεπτόρρευστα, που είναι διαφορετικά από τα υγρά της φλεγμονής από μύκητες. Τα υγρά αυτά μπορεί να παρουσιάζονται από 1-2ημέρες πριν την ωορρηξία έως και 1-2 ημέρες μετά από αυτήν.\nΕάν, λοιπόν, επιδιώκετε εγκυμοσύνη και έχετε κάποιο από αυτά τα δύο τα «συμπτώματα», αυτές είναι οι γόνιμες ημέρες που πρέπει οπωσδήποτε να έχετε επαφές! Και που ξέρετε, ίσως σύντομα να σας χτυπήσει την πόρτα… ο πελαργός!\nΔρ. ΔΗΜΗΤΡΙΟΥ ΣΠΥΡΙΔΩΝ Γυναικολόγος – Μαιευτήρας\nPrevious ArticleΠερπατούσα: τι ισχύει;\nNext Article Αγόρι ή κορίτσι;


Φθηνές πτήσεις από Μοανμπάρι στη Skyscanner\nΠτήσεις από Μοανμπάρι\nΕννοείτε πτήσεις σε Μοανμπάρι ;\nΗ χρήση της Skyscanner είναι τόσο εύκολη και τόσο γρήγορη! Και, πάνω από όλα, είναι δωρεάν! Συγκρίνετε πτήσεις χαμηλού κόστους και κάντε απευθείας κράτηση των αεροπορικών σας εισιτηρίων από Μοανμπάρι κάνοντας κλικ στους δικτυακούς τόπους ταξιδιωτικών γραφείων και αεροπορικών εταιρειών.\nΡίξτε μια ματιά στις προσφορές πτήσεων που εμφανίζονται παρακάτω ή χρησιμοποιήστε το πλαίσιο αναζήτησης για να καταχωρίσετε τις ημερομηνίες του ταξιδιού σας και να βρείτε τα φθηνότερα αεροπορικά εισιτήρια από Μοανμπάρι για κάθε προορισμό.\nΕναλλακτικές πτήσεις από Μοανμπάρι:


Ανακοίνωση Υπουργείου Υγείας για την Ευρωπαϊκή Εβδομάδα Εμβολιασμών\nΗ εβδομάδα 24-30 Απριλίου 2022, έχει καθοριστεί ως η φετινή Ευρωπαϊκή Εβδομάδα Εμβολιασμών που έχει ως κεντρικό θέμα: “Εμβολιασμός, Μακροζωία για όλους (Long Life for All)”. To Υπουργείο Υγείας και οι υπηρεσίες του έχουν αναλάβει διαχρονικά τόσο την απρόσκοπτη διαθεσιμότητα των απαραίτητων εμβολίων για τον πληθυσμό, όσο και τη συνεχή προσπάθεια ενημέρωσης και ευαισθητοποίησης του για την αξία τους.\nΣημαντικό ρόλο στην προσπάθεια αυτή έχει η Εθνική Συμβουλευτική Επιτροπή Εμβολιασμών του Υπουργείου Υγείας, όπου σε τακτά χρονικά διαστήματα προχωρεί σε επικαιροποιήσεις στο Εθνικό Πρόγραμμα Εμβολιασμών, βάσει των αναθεωρημένων ανοσολογικών, επιδημιολογικών και κοινωνικών δεδομένων της Κύπρου, στις συστάσεις του Center for Disease Control and Prevention και του Π.Ο.Υ, καθώς και άλλων Εθνικών προγραμμάτων Εμβολιασμών Ευρωπαϊκών χωρών.\nΈνα από τα σημαντικότερα επιτεύγματα της σύγχρονης ιατρικής επιστήμης αποτέλεσε και η ανακάλυψη των εμβολίων. Η εφαρμογή καθολικών εμβολιαστικών προγραμμάτων είχε σαν αποτέλεσμα τη μείωση ή ακόμη και την εξάλειψη ασθενειών που θεωρούνταν θανατηφόρες για τον άνθρωπο. Λοιμώδη νοσήματα όπως η ευλογιά αποτελούν πια παρελθόν, ενώ σε άλλα λοιμώδη νοσήματα δυνητικά θανατηφόρα (τέτανος, πολιομυελίτιδα, μηνιγγίτιδα κλπ) έχει επιτευχθεί ουσιαστική πρόληψη και έλεγχος. Τέλος, υπάρχουν εμβόλια για αντιμετώπιση του ιού των ανθρώπινων θηλωμάτων, ο οποίος προδιαθέτει στην ανάπτυξη καρκίνου επηρεάζοντας την ποιότητα ζωής καθώς και το προσδόκιμο επιβίωσης.\nΗ πανδημία που έπληξε την ανθρωπότητα τα τελευταία δύο χρόνια κατέδειξε την καταλυτική αξία των εμβολιασμών στην προσπάθεια διαχείρισης και ελέγχου της παγκόσμιας υγειονομικής κρίσης. Έχει αποδειχθεί αναμφίβολα η αξία του εμβολιασμού ως μέτρο πρόληψης, δημιουργίας αντισωματικού τείχους, μείωσης των περιστατικών βαριάς λοίμωξης και στοχευμένης χρήσης των οικονομικών πόρων.\nΟ εμβολιασμός αποτελεί κατάκτηση που θα πρέπει να διατηρηθεί και να ενισχυθεί. Τυχόν μείωση της εμβολιαστικής κάλυψης του πληθυσμού μπορεί να φέρει στο προσκήνιο ξεχασμένα νοσήματα ή και νέες επιδημίες. Το Υπουργείο Υγείας σε συνεχή συνεργασία με τις Επιστημονικές Εταιρείες και την Παιδιατρική Εταιρεία Κύπρου επαγρυπνεί με στόχο την διατήρηση/ενίσχυση της εμβολιαστικής κάλυψης όλου του πληθυσμού.\nΚοινός στόχος όλων των φορέων είναι μέσα από τους εμβολιασμούς να κρατήσουμε τα νοσήματα μακριά, στοχεύοντας έτσι σε υγεία και μακροζωία για όλους.


Θεσσαλονίκη μέσα έξω | blog\nΕπισκέπτης ή κάτοικος. Μπαγιάτης Θεσσαλονικιός, περαστικός φοιτητής. Χωμένος στο κέντρο ή τις συνοικίες. Τούμπα, Χαριλάου, Δενδροπόταμος, Εύοσμος, Καλαμαριά. Τσιμισκή, Μητροπόλεως, Πανεπιστήμια. Αγίου Δημητρίου, Κασσάνδρου. Κάστρα και Συκιές.\nΗ Θεσσαλονίκη αλλάζει πρόσωπο κάθε πενήντα μέτρα. Προκαλεί πολλά και αντικρουόμενα αισθήματα. Όπως με τους γονείς ή τα παιδιά σου. Τους αγαπάς, αλλά το μάτι σου συχνά γυρίζει ανάποδα.\nΌλα εξαρτώνται από τον παρατηρητή. Από ποια θέση στέκεται και κοιτά. Με τι σκοπό. Να μείνει ή να φύγει; Να λαχταρίσει ή να σιχαθεί;\nΤο θαλάσσιο μέτωπο της πόλης, την παραλία της. Λαμπικαρισμένη στο πρωινό φως. Το Επταπύργιο. Βοά ακόμα η φυλακή. Το ρέμα της Πανεπιστημίου με τη βροχή ως το γόνατο. Τα σινεμά του κέντρου. Τα μπαρ, τα ξενυχτάδικα. Μπορεί να πεις, αυτή η πόλη ξέρει να γλεντάει. Το έχουμε πουλήσει αυτό, κυρίως στους Αθηναίους. Ερωτική πόλη, κουτσομούρα και μυδοπίλαφο. Όσοι έρχονται για την έκθεση ή το φεστιβάλ παραμυθιάζονται και φεύγουν φορτωμένοι αναμνήσεις.\nΑυτοί που μένουν όμως; Αυτοί που ζουν την πόλη όχι ως σκηνικό του Δαλιανίδη, αλλά ως καθημερινότητα. Όσοι τελειώνουν τις δουλειές στο άψε σβήσε, γιατί κυκλοφορούν με τα πόδια – και το κέντρο είναι όλο όλο μισή ώρα γρήγορο περπάτημα. Όσοι ψωνίζουν από τη Μοδιάνο τα Σάββατα. Όσοι θάβουν γονείς, γεννούν παιδιά, έχουν αρχαίους φίλους στην πόλη. Όσοι την έχουν δει, την ώρα που χαράζει το πρώτο φως. Όσοι έχουν περπατήσει τη Δημητρίου Γούναρη Δεκαπενταύγουστο, με καύσωνα. Όσοι έχουν σταθεί στα επείγοντα του νοσοκομείου Γεννηματάς, μασώντας τα πετσάκια απ’ τα χείλια τους. Όσοι έχουν φιληθεί σε κάποια γωνιά. Όσοι έχουν καθίσει στο παγκάκι του Ντορέ. Όσοι έχουν τραγουδήσει με φωνή έξω από το παλιό Ρώσικο μαιευτήριο, έχουν γελάσει με χάχανο στη βιβλιοθήκη του ΑΠΘ. Όσοι θυμούνται το σεισμό του ’78, τα χιόνια του ’88, την ανεμοθύελλα του ’96, τη φωτιά στο Σέιχ Σου. Όσοι ανακαλούν με λεπτομέρειες κοπάνες και πάρκα, έρωτες που άρχισαν και τελείωσαν, και όλοι τελικά επέζησαν.\nΌσοι ζουν την πόλη και το χνότο της, μπορεί να τη βρίσκουν στενόκαρδη, κάποιες φορές πνιγηρή. Αγαλλιούν ή γκρινιάζουν για το βαλκάνιο προφίλ. Την παρατούν ή κάθονται ως το τέλος. Θεσσαλονίκη δεν είναι βυζαντινές εκκλησιές, φρεντουτσίνο στο Θερμαϊκό και Λευκός Πύργος.\nΜια πόλη είναι οι άνθρωποι, το κέφι, το ζόρι, η παράνοιά τους. Τα υπόλοιπα είναι παραμύθια γι’ αυτούς που έρχονται, βλέπουν και φεύγουν, με το χαμόγελο της νοσταλγίας. Πάντα, εξ αποστάσεως.


Δεκ 29 2006\nΕδώ και τουλάχιστον μια δεκαετία, οι περισσότεροι παράγοντες του κλάδου υποστηρίζουν ο έλεγχος των ασφαλιστικών εταιριών ήταν από ελλιπής έως και –ουσιαστικά- ανύπαρκτος.\nΓι’ αυτό άλλωστε, δεκάδες ασφαλιστικές εταιρίες έβαλαν λουκέτο, χωρίς προηγουμένως οι εποπτικές αρχές να έχουν εντοπίσει έγκαιρα τα προβλήματα και να έχουν αποτρέψει το... ”μοιραίο” για τους ασφαλισμένους και το Επικουρικό Ταμείο…\nΠολλές φορές ακούσαμε από τα χείλη των αρμόδιων υπουργών ότι ”το μαχαίρι θα φτάσει στο κόκαλο”, χωρίς φυσικά κάτι τέτοιο να έχει γίνει μέχρι σήμερα.\nΣυστάθηκε νέα ελεγκτική Αρχή, προσελήφθη εταιρία-σύμβουλος από το εξωτερικό, υπήρξαν μεγαλόστομες εξαγγελίες επισήμων, χωρίς να υπάρξουν όμως εντυπωσιακά αποτελέσματα.\nΔεν είναι λίγες οι φορές που η συγκεκριμένη στήλη έχει επισημάνει ”καραμπινάτα” τεχνάσματα με τα οποία οι ασφαλιστικές μπορούν να ξεφύγουν από την ουσία του ελέγχου.\nΤελευταία παραδείγματα, ο τρόπος αποτίμησης αγροδασοκτημάτων έναντι πολλών εκατ. ευρώ από ”ανεξάρτητους εκτιμητές”, ο ρόλος των εσωτερικών μεταβλητών κεφαλαίων, ή και οι ”περίεργες” αυξήσεις κεφαλαίου, με συμμετοχή των πρακτόρων.\nΜετά λοιπόν απ’ όλα αυτά, διαβάζουμε στην ανακοίνωση της Υπηρεσίας Πιστοποιητικών Φερεγγυότητας:\n… ”από τον έλεγχο των ασφαλιστικών εταιριών και από πρόσφατες πληροφορίες που περιήλθαν στην Υπηρεσία, αναδείχτηκαν και προβλήματα που οφείλει η υπηρεσία να διερευνήσει περαιτέρω, όπως:\n•\tΈκδοση και χρήση ομολογιακών δανείων\n•\tΕνδοεταιρικές συναλλαγές σε επίπεδο ομίλου\n•\tΕσωτερικά μεταβλητά Αμοιβαία Κεφάλαια\n•\tΠρακτορειακές συμβάσεις εταιριών\n•\tΣυναλλαγές με περιουσιακά στοιχεία μεταξύ εταιριών που ανήκουν στον ίδιο όμιλο.\n•\tΔιερεύνηση καταγγελιών ως προς τον τρόπο απόκτησης ακινήτων και οικοπέδων.\nΓια τα πιο πάνω ιδιαίτερα προβλήματα ο έλεγχος είναι σε εξέλιξη και ανάλογα με τα αποτελέσματα θα εφαρμοσθούν οι ισχύουσες διατάξεις”.\nΤι σημαίνουν όλα αυτά; Ότι ο ουσιαστικός έλεγχος των ασφαλιστικών εταιριών για την πραγματική τους φερεγγυότητα, μόλις ΤΩΡΑ φαίνεται να αρχίζει…


Τι ανακάλυψε η γυναίκα που έκανε σeξ κάθε μέρα επί έναν χρόνο | NewsDaily\nΗ συγγραφέας του βιβλίου «Fat Girl Walking» περιέγρα…\nΗ συγγραφέας του βιβλίου «Fat Girl Walking» περιέγραψε σε ένα άρθρο τις ανασφάλειές της: «Είχα κλειστά τα φώτα στη διάρκεια του σeξ, έκρυβα την κοιλιά και το στήθος μου σε ένα φαρδύ ρούχο και περίμενα να βγει ο άνδρας μου από το δωμάτιο για να συρθώ από το ντους στη ντουλάπα μου και να ντυθώ.\nΚι έτσι, αποφάσισε να βάλει στον εαυτό της μία πρόκληση: Να κάνει σeξ 365 μέρες συνεχόμενα για να «αναγκάσει τον εαυτό της να αντικρίζει το σώμα της κάθε μέρα».\nΑυτό που έμαθε η Γκίμπονς, ήταν πως η επικοινωνία είναι το κλειδί για να αγαπήσεις τόσο το σώμα σου όσο το σeξ. Πριν το «πείραμά» της, το να μιλήσει στον άνδρα της για τις ανασφάλειές της είχε ως αποτέλεσμα εκείνος να της κάνει κομπλιμέντα αλλά να μην μπορεί να της αλλάξει γνώμη.\nΜε το σeξ κάθε μέρα, η γυναίκα βρήκε τρόπο να το ξεπεράσει αυτό. «Χρειαζόταν να του εξηγήσω πως ήταν υπέροχο που με έβλεπε έτσι, αλλά αν δεν είχα κι εγώ την ίδια εικόνα, δεν μετρούσε. Χρειάστηκε πολλή συζήτηση για να τον κάνω να συνειδητοποιήσει πως το να μη νιώθω σeξι δεν ήταν επίθεση εναντίον του, και το να πληγώνεται με έκανε μόνο να νιώθω χειρότερα. Ήθελα να απολαύσω και το σeξ. Και το κλειδί για να το απολαύσω ήταν να νιώθω γεμάτη αυτοπεποίθηση και πανέμορφη, κι αυτό ήταν ένα εσωτερικό μου ταξίδι, δικό μου και όχι δικό του- αν και βοηθούσε να έχω κάποιον να με υποστηρίζει».\nΜε την αυτοπεποίθηση ήρθε και η συνειδητοποίηση πως το να λες στον σύντροφό σου αυτό που θέλεις είναι απίστευτα σημαντικό. «Μου αξίζει καλό σeξ, όσο κι εκείνου, κι αντί να περιμένω να μαντέψει το θέλω- κάτι που είναι εντελώς άδικο ούτως ή άλλως- έπρεπε να μιλήσω» καταλήγει.


Πεδίο μάχης η τουρκική Βουλή: τρεις βουλευτές στο νοσοκομείο με σπασμένες μύτες και δάχτυλα! - ΤΑ ΝΕΑ\ntanea.gr > Κόσμος > Πεδίο μάχης η τουρκική Βουλή: τρεις βουλευτές στο νοσοκομείο με σπασμένες μύτες και δάχτυλα!\nΠεδίο μάχης η τουρκική Βουλή: τρεις βουλευτές στο νοσοκομείο με σπασμένες μύτες και δάχτυλα!\nΣε πεδίο μάχης μετατράπηκε το τουρκικό κοινοβούλιο. Με αφορμή ένα νομοσχέδιο, δεκάδες βουλευτές πιάστηκαν στα χέρια και άρχισαν να γρονθοκοπεί ο ένας τον άλλον. Τρεις βουλευτές διακομίσθηκαν στο νοσοκομείο με σπασμένες μύτες και δάχτυλα.\nTANEA Team 15 Φεβρουαρίου 2014 | 12:31\nΣε πεδίο μάχης μετατράπηκε το τουρκικό κοινοβούλιο. Με αφορμή ένα νομοσχέδιο, δεκάδες βουλευτές πιάστηκαν στα χέρια και άρχισαν να γρονθοκοπεί ο ένας τον άλλον.\nΤρεις βουλευτές διακομίσθηκαν στο νοσοκομείο με σπασμένες μύτες και δάχτυλα.\nΣτο τέλος της συνεδρίασης, και μετά τη μερική υπαναχώρηση του Ταγίπ Ερντογάν με την απόσυρση άρθρων, το αμφιλεγόμενο νομοσχέδιο που ενισχύει τον πολιτικό έλεγχο στους διορισμούς των δικαστών υπερψηφίστηκε στο κοινοβούλιο της Τουρκίας.\nΠριν απότην ψηφοφορία ο Ταγίπ Ερντογάν ανακοίνωσε ότι αποσύρονται τα πιο αμφιλεγόμενα άρθρα του νομοσχεδίου με το οποίο μεταρρυθμίζεται το Ανώτατο Συμβούλιο Δικαστών και Εισαγγελέων (HSYK) καθώς η αντιπαράθεση ήταν τόσο έντονη που σε δύο περιπτώσεις βουλευτές ήρθαν στα χέρια μέσα στο κοινοβούλιο.\nΜάλιστα ένας βουλευτής του Λαϊκού Ρεπουμπλικανικού Κόμματος (CHP), ο Αλί Ιχσάν Κοκτούρκ, χρειάστηκε να μεταφερθεί σε νοσοκομείο με σπασμένη μύτη. Ενας άλλος βουλευτής διακομίσθηκε στο νοσοκομείο με σπασμένα δάχτυλα, όπως και ένας τρίτος συνάδελφός του.


RC-CAFE: 11 Ιαν 2014\nΑυτή η θλιβερή ιστορία έχει αίσιο τέλος.\nΧιουντάι έτοιμο για πόλεμο .\nΣτόλος με πλοία Κατασκευασμένα από νομίσματα από όλο τον κόσμο\nΑν όχι όλοι, σίγουρα πολλοί από εμάς έχουμε βρεθεί στην δύσκολη θέση, να οδηγούμε και να ανάβει το λαμπάκι της θερμοκρασίας τουκινητήρα. Τι πρέπει να κάνουμε εμείς εκείνη την στιγμή ως οδηγοί;\nΟυσιαστικά, αυτό που μας υποδηλώνει την υπερθέρμανση του κινητήρα, είναι ο δείκτης θερμοκρασίας ψυκτικού υγρού του κινητήρα.\nΕάν ανάψει το λαμπάκι ή εάν υποψιαστούμε πως για οποιονδήποτε λόγο έχει αυξηθεί η θερμοκρασία, κάνουμε της παρακάτω ενέργειες:\n1) Σταματάμε το όχημα.\n2) Απενεργοποιούμε το σύστημα κλιματισμού (εάν το έχουμε ενεργοποιημένο).\n3) Αφήνουμε τον κινητήρα να λειτουργήσει στο ρελαντί για μερικά λεπτά.\n4) Βεβαιωνόμαστε ότι ο ανεμιστήρας ψύξης λειτουργεί κανονικά.\nΕάν ο ανεμιστήρας δεν λειτουργεί και υπάρχουν υδρατμοί, πρέπει να ακολουθήσουμε την παρακάτω διαδικασία:\n1) Σβήστε τον κινητήρα.\n2) Απομακρυνθείτε από το όχημα χωρίς να ανοίξετε το καπό του κινητήρα.\n3) Αφήστε τον κινητήρα να κρυώσει.\n4) Όταν πλέον δεν φαίνονται υδρατμοί, ανοίξτε προσεκτικά το καπό του κινητήρα.\n5) Απευθυνθείτε σε συνεργείο το συντομότερο δυνατόν.\nΣτην περίπτωση που ο ανεμιστήρας λειτουργεί και δεν υπάρχουν υδρατμοί, κάνετε τα εξής:\n1) Ανοίξτε προσεκτικά το καπό του κινητήρα.\n2) Αφήστε τον κινητήρα να λειτουργήσει στο ρελαντί μέχρι να κρυώσει.\n3) Ελέγξτε την στάθμη του ψυκτικού υγρού.\nΕάν ο ανεμιστήρας λειτουργεί, αλλά η θερμοκρασία του κινητήρα δεν μειώνεται, κάντε τα εξής:\n2) Ανοίξτε προσεκτικά το καπό του κινητήρα.\n4) Ελέγξτε τη στάθμη του ψυκτικού υγρού.\nΤέλος, εάν η στάθμη του ψυκτικού υγρού είναι χαμηλή, ελέγξτε εάν υπάρχουν διαρροές από το ψυγείο, τους εύκαμπτους σωλήνες του ψυγείου, τις συνδέσεις του, τους εύκαμπτους σωλήνες του καλοριφέρ και την αντλία του νερού.\nΕάν εντοπίσετε διαρροή ή άλλη ζημιά ή συνεχίζει να υπάρχει διαρροή ψυκτικού υγρού, πρέπει να απευθυνθείτε αμέσως σε συνεργείο.\nΩς οδηγοί, θα πρέπει να προσέξουμε ιδιαίτερα κατά το άνοιγμα του καπό, διότι εάν υπάρχουν υδρατμοί, αυτοί θα είναι καυτοί και υπάρχει περίπτωση σοβαρού εγκαύματος!\nΤο ίδιο ισχύει και στην περίπτωση που προσπαθήσουμε να ανοίξουμε την τάπα του ψυγείου ψυκτικού υγρού.\nΟ καυτός ατμός που έχει συσσωρευτεί μέσα στο ψυγείο μπορεί να εκτονωθεί προς τα έξω με μεγάλη πίεση, οπότε προσοχή!\nΑυτές οι μη συμβατικές συμβουλές θα σας βοηθήσουν να απαλλαγείτε από τις δυσάρεστες οσμές του αυτοκινήτου.\nβάλτε φρέσκα βότανα, όπως βασιλικό, σε ένα κομμάτι εφημερίδας στο πίσω κάθισμα και αφήστε τα παράθυρα κλειστά μέχρι να στεγνώσουν τα φύλλα. Αυτό θα διώξει τις δυσάρεστες οσμές.\nΨεκάστε με έλαια\nΨεκάστε μερικές σταγόνες λεμόνι ή αιθέριο έλαιο ευκαλύπτου στα πατάκια του αυτοκινήτου για μια φυσική γλυκιά μυρωδιά που θα διαρκέσει μερικές εβδομάδες.\nΗ τουαλέτα μας γενικά αποτελείται από δύο μέρη: το καζανάκι και τηλεκάνη.\nΤο λειτουργικό μέρος όμως βρίσκεται μέσα στο καζανάκι, όπου και θα αναλύσουμε, λυτά και κατανοητά!\nΈτσι, όταν το νερό στο καζανάκι, έχει γεμίσει (κοινώς έχει φτάσει ένα ορισμένο ύψος), τότε η μπάλα, αφού επιπλέει, βρίσκεται και αυτή σε ορισμένο ύψος, κατά συνέπεια να κρατάει κλειστή τη Βαλβίδα εισαγωγής του νερού, από την εξωτερική πηγή, στο καζανάκι μας.\nΌταν λοιπόν πατάμε το Μοχλό του καζανακίου, η Αλυσίδα τραβάει και ανοίγει τη Βαλβίδα καζανακίου. Από κει, απελευθερώνεται το νερό που είναι συσσωρευμένο στο καζανάκι μας, μέσω μιας μεγάλης τρύπας και σωλήνα, και οδηγείται στη λεκάνη με πίεση.\n1) το νερό φέυγει από τη Βαλβίδα απελευθέρωσης νερού στη λεκάνη και\nΕπειδή όμως αδειάζει το καζανάκι πολύ πιο γρήγορα απότι γεμίζει, φτάνει σε σημείο να αδειάσει εντελώς.\nΓια να μην το κουράζουμε, ο Σωλήνας υπερχείλισης, φροντίζει ώστε να επιτρέψει τον Σωλήνα αναπλήρωσης νερού, να γεμίσει το καζανάκι μας μέχρι το ανώτατο όριο. Αν δεν υπήρχε αυτός, το καζανάκι δεν θα γέμιζε μέχρι πάνω.\nΣτόλος με πλοία Κατασκευασμένα από νομίσματα από ό...\nΤι να κάνετε αν υπερθερμανθεί ο κινητήρας του αυτο...\nΠερίεργοι τρόποι για να φρεσκάρετε το αυτοκίνητό σ...


Ελευθεριακή Φράξια: Το Tέλος Tου Δικτάτορα Τσαουσέσκου\nΟ Τσαουσέσκου διέκoψε την περιοδεία του στο Ιράν και επέστρεψε στο Βουκουρέστι, αποφασισμένος να διατηρήσει την εξουσία. Διέπραξε όμως ένα σοβαρό πολιτικό λάθος, που αποδείχθηκε μοιραίο. Υποτιμώντας την αντίδραση του λαούπροσπάθησε να προσελκύσει την υποστήριξή του. Στις 21 Δεκεμβρίου εκφώνησε λόγο από τον εξώστη του «Παλατιού του Λαού», με τον οποίο καταδίκασε την εξέγερση ως«αντεπαναστατική πράξη», υποκινούμενη και οργανωμένη από «ξένους συνωμότες». Υπαινισσόταν ότι η Μόσχα είχε μεθοδεύσει τις ταραχές. Όταν το διατεταγμένο κομματικό ακροατήριοάρχισε να χειροκροτεί, υψώθηκαν φωνές διαμαρτυρίας από συγκεντρωμένους φοιτητές που αποκαλούσαν τον Τσαουσέσκου«τύραννο». Η απευθείας τηλεοπτική μετάδοση της ομιλίας διακόπηκε, αλλά εκατομμύρια Ρουμάνοι πρόλαβαν να δουν το φοβισμένο πρόσωπο του ηγέτη τους.\nΤην επόμενη ημέρα (23 Δεκεμβρίου 1989), σχηματίστηκε το Μέτωπο Εθνικής Σωτηρίας, υπό την προεδρία του Ίονα Ιλιέσκου, παλαιού αξιωματούχου του καθεστώτος, που είχε πέσει από χρόνια σε δυσμένεια. Ο πραγματικός ισχυρός άνδρας ήταν ο στρατηγόςΝικολάε Μιλιτάρου, που ήλεγχε τις ένοπλες δυνάμεις. Ο Ιλιέσκου και ο Μιλιτάρου ανακοίνωσαν σταδιακά από την τηλεόραση τη σύνθεση της κυβέρνησης, σπεύδοντας να ανακαλέσουν οποιοδή- ποτε όνομα για το οποίο το συγκεντρωμένο πλήθος εκδήλωνε την αντίθεσή του. Αρκετοί από τους νέους υπουργούς έμαθαν το διορισμό τους παρακολουθώντας την τηλεόραση. Ο υποστράτηγος Βίκτορ Στανκουλέσκου, για τον οποίο ελέχθη ότι είχε διατάξει πριν από λίγες ημέρες να πυροβοληθούν οι διαδηλωτές της Τιμισοάρα, προσχώρησε στη νέα κατάσταση και κατέβαλε κάθε προσπάθεια να ενισχύσει ο στρατός την κυβέρνηση του Ιλιέσκου.\nΑμέσως οργανώθηκε ένα έκτακτο στρατοδικείο και ο Τσαουσέσκου κατηγορήθηκε για γενοκτονία εναντίον του ρουμανικού λαού. Οι συνήγοροι υπεράσπισης τού πρότειναν να δηλώσει ότι είχε μειωμένη ικανότητα κρίσης λόγω παραφροσύνης. Ωστόσο, ο ίδιος αρνήθηκε και ζήτησε να δικαστεί από το Κοινοβούλιο της χώρας, όπως είχε δικαίωμα ως αρχηγός του κράτους. Το αίτημά του απορρίφθηκε. Η δίκη διήρκεσε συνολικά55 λεπτά και από την πρώτη στιγμή έγινε κατανοητό ότι η απόφαση θα ήταν καταδικαστική για τον Τσαουσέσκου. Πολλοί πίστευαν, άλλωστε, ότι η Σεκουριτάτε δεν θα παρέδιδε τα όπλα της, παρά μόνο αν γνώριζε πως ο Τσαουσέσκου ήταν νεκρός. Αλλοι εξέφρασαν την υπόνοια ότι σε μία ανοικτή δίκη οΤσαουσέσκου θα μπορούσε να αποκαλύψει ανεπιθύμητα στοιχεία για το παρελθόν των νέων ηγετών, που είχαν αναλάβει την εξουσία στο Βουκουρέστι και στην πλειοψηφία τους ήταν παλαιοί συνεργάτες του.\nΠηγή : redskywarning


Μικρός και ρηχός ο σημερινός δικομματισμός - Μιχάλης Χρυσοχοΐδης\nΤο μέλλον της Κεντροαριστεράς, ενδεχόμενες συνεργασίες και η στροφή του ΣΥΡΙΖΑ σε έναν πολιτικό ρεαλισμό\nΤΑ ΝΕΑ – 11 ΙΟΥΝΙΟΥ • Συνέντευξη στον ΔΙΟΝΥΣΗ ΝΑΣΟΠΟΥΛΟ\nΤα παραδοσιακά κόμματα όντως κατέρρευσαν ή πρόκειται για μια καμπή στην πορεία τους;\nΟ πρόεδρος της ΤτΕ Γ. Στουρνάρας δήλωσε πριν λίγες μέρες ότι η χρεοκοπία και η κρίση στην Ελλάδα είχαν σοβαρότερες συνέπειες από το ιστορικό κραχ του 1929 στην Αμερική. Είναι δυνατόν το κομματικό σύστημα να μείνει αλώβητο σε μια τέτοιας έκτασης καταστροφή; Φυσικά λοιπόν και δεν πρόκειται για μια συνηθισμένη «πράξη κούρασης» του συστήματος, οι αλλαγές ήταν τεκτονικές και δεν έχουν καν ολοκληρωθεί.\nΕυθύνονται μόνο τα Μνημόνια; Μήπως κάποια κόμματα είχαν κάνει τον κύκλο τους;\nΕίναι σαν την κότα και το αυγό. Πως φτάσαμε στην χρεοκοπία και πως διαχειριστήκαμε την κρίση. Το μεταπολιτευτικό κομματικό σύστημα , που στηρίχθηκε στον δικομματισμό και σφραγίσθηκε από την ηγεμονία του ΠΑΣΟΚ εξάντλησε τα όρια του με τη διακυβέρνηση Καραμανλή. Καπου μετα το 2000 χάσαμε την επαφή με την Ευρωπαϊκή και παγκόσμια πραγματικότητα. Από τότε αποκλίναμε. Είναι παιχνίδι της ιστορίας ίσως πως οι Ολυμπιακοί, η στιγμή δηλαδή που εκφράσαμε τον κόσμο ήταν και η αρχή της απόκλισης μας από αυτόν.\nΑπό την περίοδο που ήσασταν γραμματέας του κόμματος είχατε θέσει θέμα ακόμη και για αλλαγή ονόματος στο ΠΑΣΟΚ. Αισθάνεστε δικαιωμένος;\nΚαθόλου. Τι δικαίωση να νοιώθω σε μια χρεοκοπημένη χώρα και με ένα διαλυμένο κόμμα και παράταξη. Οι πολιτικοί δικαιώνονται όταν κάνουν τα πράγματα να γίνονται. Τα λόγια είναι για τους προφήτες. Προβληματισμούς και σκέψεις για το ΠΑΣΟΚ ή το κομματικό σύστημα ή τους θεσμούς και την διοίκηση είχαν πολλοί σε όλο το κομματικό φάσμα. Όμως δεν αλλάξαμε ούτε έγκαιρα ούτε αρκετά και τα αποτελέσματα τα γνωρίζουμε.\nΗ Κεντροαριστερά είναι χαμένη υπόθεση; Η ανασυγκρότηση καρκινοβατεί για λόγους που σχετίζονται με τα πρόσωπα ή επειδή δεν υπάρχει πολιτικός ζωτικός χώρος;\nΑυτή τη στιγμή η Ελλάδα έχει τρία μεγάλα θέματα. Προσφυγικό, δημοσιονομικό, παραγωγική ανασυγκρότηση. Και τα τρία τα έχουμε εκχωρήσει σε τρίτους. ΝΑΤΟ, Σκόπια, Τουρκία το προσφυγικό, Ευρωπαϊκή Κεντρική Τράπεζα και λοιπή Τρόικα το δημοσιονομικό και προσφάτως με το τρίτο μνημόνιο και το θέμα της ανάπτυξης. Έχουμε λοιπόν απεριόριστα περιορίσει το πεδίο άσκησης της πολιτικής.\nΥπ’ αυτή την έννοια η υποθεση της κεντροαριστεράς καθίσταται ακόμη περισσότερο πολύπλοκη και δύσκολη.\nΤο λέω, με όλο το σεβασμό στις προσπάθειες αγαπητών και πολύ αξιόλογων ανθρώπων. Όμως οι καιροί είναι χαλεποί. Και αν ακόμη θέλουμε να μπούμε σε αυτό το παιχνίδι της ταμπέλας γιατί το ΠΑΣΟΚ είναι πιο κεντροαριστερά από τον ΣΥΡΙΖΑ ή το Ποτάμι πιο κέντρο από το ΠΑΣΟΚ; Δεν μιλάω για τις διακηρύξεις αλλά για τα έργα και τις υπογραφές του καθενός. Τώρα που ο ΣΥΡΙΖΑ δεν κάνει πολλές παλαβομάρες, αρχίζει κι έρχεται στα λόγια του Πικάσο: Αρχίζει να μοιάζει στο πορτραίτο του.\n• Ο Κώστας Σημίτης θα μπορούσε να παίξει κάποιον ρόλο για την επανένωση;\nΟ Κώστας Σημίτης ήταν ένας μεγάλος πρωθυπουργός.\nΕχει αφησει μια βαθεια παρακαταθηκη στην ιστορια της διακυβερνησης του τοπου και της προοδευτικης παραταξης. Έχει κάνει δουλειά, όχι λόγια.\nΕναποκειται στηνπαράταξη να αξιοποιησει το έργο του ,δηλ καλειται να ανακαλυψει την ιστορια της. Για λογους σεβασμου στο προσωπο του μονο ετσι μπορουμε να δουμε τη συμβολη του σημερα.\nO Γ. Παπανδρέου;\nΜόνο και μόνο γιατί όλοι οι επόμενοι και μόλις προχθές ο ΣΥΡΙΖΑ ψάχνουν να περιορίσουν τη διαφάνεια και τη λογοδοσία, δηλαδή τη Διαύγεια, ο Γ. Παπανδρέου έχει θέση.\nΠόσους πολιτικούς με διεθνή εμβέλεια διαθέτει η χώρα και η παράταξη για να μην συμπεριλαμβάνεται στο κύκλο των συνομιλητών;\nΝομίζω ότι κάποτε πρέπει κι εμείς να φτιάξουμε εθνικό κεφάλαιο. Τον Παπανδρέου, τον Σημίτη, τον Καραμανλή, τον Μητσοτάκη, τον Σαμαρα, για να αναφερθώ μόνο στους τέως πρωθυπουργούς, τους αξιοποιείς για τα καλά τους, δεν τους λοιδωρείςγια τις αδυναμίες τους.\nΤο ΠΑΣΟΚ διαχρονικά δεν την εξέφραζε; Το παραδοσιακό Κέντρο που προκρίνετε δεν προϋποθέτει μια μετατόπιση από την 3η Σεπτέμβρη;\nΔεν στέκομαι στο όνομα. Η ονοματολογία είναι αμηχανία και σχολαστικισμός. Πολιτικά λέω, πως η δημοκρατική παράταξη θα έχει νόημα να εκφρασθεί με ένα νέο κομματικό φορέα, αν έχει κάτι να δώσει σαν σύνθεση του σήμερα υπαρκτού, μικρού δικομματισμού, ανάμεσα στη Ν.Δ. και τον ΣΥΡΙΖΑ.\nΑυτό μάλλον αποδίδεται πολιτικά καλύτερα με τις πολιτικές αρετές και τις αξίες αυτού που λέμε κέντρο. Το δεξιότερα ή αριστερότερα στη σημερινή ανυπαρξία μου μοιάζουν σαν στραβοτιμονιές από αμηχανία και συνήθειο.\nΗ 3η του Σεπτέμβρη είναι ιστορία. Ας την αφήσουμε στον σεβασμό της έμπνευσης που μας χάρισε γιατί όρισε μια εποχή. Δεν μπορεί όμως να αποτελεί και γράδο, σημείο σύγκρισης για την πορεία του σήμερα. Η Ελλάδα είναι μια άλλη χώρα από αυτήν του 1974 κι όσο για τον κόσμο έχει έρθει σχεδόν ανάποδα από τότε.\nΗ δική σας συμμετοχή στην προσπάθεια ανασυγκρότησης του χώρου είναι δεδομένη και σε ποιο βαθμό;\nΕίμαι πολύ γερό και παλιό κόκκαλο για να μην είμαι πάντα μέσα στον χώρο της δημοκρατικής παράταξης. Παρακολουθώ και συζητώ αλλά δυστυχως δεν υπάρχει ρεαλισμός κατά τη γνώμη μου στις προσπάθειες που γίνονται. Στα μικρά κόμματα μεγαλώνουν οι εγωισμοί!\nΈχουμε να ανατάξουμε την Ελλάδα και ταυτόχρονα η γενιά μου να δρασει επικουρικά, να κάνει πίσω.\nΈχουμε να δώσουμε αλλά όχι και να οδηγήσουμε!\nΣτα παραδοσιακά κόμματα ανήκει και ο ΣΥΡΙΖΑ;\nΕίπαμε ο ΣΥΡΙΖΑ θα μοιάσει στο πορτραίτο του, εννοώ στο συστημικό του μέλλον. Εύχομαι η ηθική του να μην κυριαρχήσει, γιατί τόσα μαζεμένα ψέματα, μιας και στην πολιτική δεν νοούνται αυταπάτες διαρκείας, δεν ειπώθηκαν ποτέ. Όμως για να μην μηδενίζουμε, αποπειράται μια συστημική αναθεώρηση, όσο κι αν τη ντύνει με καβγάδες, αυταρχισμούς και επιθετικές άμυνες.\nΤο ζήτημα είναι κατά τη γνώμη μου πως τον εμποδίζουν η αδυναμία-άγνοια διακυβέρνησης και η έλλειψη πολιτικής παιδείας- όχι κομματικής εμπειρίας- της ηγετικής του ομάδας.\nΕίναι απόλυτα λυπηρό και πρωτίστως δυσοίωνο, ο κυνισμός σήμερα στον λόγο του ΣΥΡΙΖΑ να αντικαθιστά σαν υποκατάστατο της πίκρας τις διαψεύσεις από την άγνοια και τις «αυταπάτες» του χθες.\nΣχεδόν αναγκαστικά διαμορφώνεται ένα νέο δίπολο ΣΥΡΙΖΑ – ΝΔ;\nΈχει χαρακτηρισθεί -και το συμμερίζομαι- ως μικρός, προσθέτω και ρηχός δικομματισμός. Πρόκειται για κομματικό σύστημα περιορισμένης ευθύνης μιας και η στρατηγική έχει αφεθεί στο μνημόνιο. Θα συμπλήρωνα και παρωχημένης πολιτικής σκέψης μιας και κινείται σε ένα δίπολο λαϊκισμού-εκσυγχρονισμού που περισσότερο θυμίζει δεκαετία του 90 παρά σημερινό κόσμο.\nΔεν είναι αυτό το κομματικό σύστημα που χρειαζόμαστε για την παραγωγική ανασυγκρότηση της χώρας.\nΑπό την άλλη, με αυτή την περιορισμένη ευθύνη λόγω μνημονίων στην χάραξη στρατηγικής, ο κομματικός ανταγωνισμός θα προσανατολισθεί στην διακυβέρνηση, σε χώρο πραγματικότητας και λογικής. Όση ρητορεία ή non papers κι αν επιστρατευθούν, χωρίς αποτελέσματα που να τα νοιώσει η καθημερινότητα των ανθρώπων, κανένας δεν θα διασωθεί. Αυτό είναι το αισιόδοξο στοιχείο της σημερινής πραγματικότητας.\nΗ επιχείρηση διεύρυνσης της ΝΔ περνάει από την δική σας πόρτα;\nΣας τόνισα πως πλέον ο ανταγωνισμός θα μεταφερθεί στην ικανότητα παραγωγής έργου. Η δεξαμενή του ΠΑΣΟΚ θα τροφοδοτήσει όποιο κόμμα κυβερνήσει, κάτι που άλλωστε γίνεται ήδη με τον ΣΥΡΙΖΑ.\nΤο ίδιο θα συμβεί, σε ένα μικρό βαθμό συμβαίνει ήδη, και με τη Ν.Δ. Μετά από τόσα χρόνια στην πολιτική όλοι γνωρίζουν, ακόμη κι εγώ, ποιος είμαι: Παθιασμένος με τη δουλειά, τη δημοκρατία, την Ελλάδα.\nΑυτός είναι ο μόνος πατριωτισμός που με δεσμεύει. Κι η πραγματική ζωή είναι το μόνο πολιτικό πεδίο που αναγνωρίζω. Αν μου ζητηθεί θα υπηρετήσω καθολικά σχέδιο ανασυγκρότησης που θα πιστεύω. Αυτό θεωρώ σήμερα το μείζον.\nΔεν με δένει τίποτε ούτε με τον ΣΥΡΙΖΑ ούτε με την Ν.Δ. Το πολιτικό και κομματικό μου στίγμα είναι ξεκάθαρα και κατοχυρωμένα από τη δράση μου.\nΣτην προσπάθεια του Κυριάκου Μητσοτάκη υπάρχουν αρνητικά σημεία;\nΣίγουρα πολλά. Για παράδειγμα η εμμονή με εκλογές, όταν έχουμε ψηφίσει 3 φορές σε 10 μήνες, ο διαχωρισμός σε εκσυγχρονιστές και λαϊκιστές που αγνοεί το παγκόσμιο θέμα κατάρρευσης των ηγεσιών. Εννοώ πως είναι μείζον στρατηγικό σφάλμα να διαχειριζόμαστε τις προσδοκίες σήμερα όπως στον προηγούμενο μεταπολεμικό κύκλο γιατί θα θερίσουμε οργισμένες ανεξέλεγκτες διαψεύσεις και όχι μόνο από τα αριστερά. Από την άλλη, το έχω ξαναπεί , είναι μια προσπάθεια που αξίζει να την ενθαρρύνεις ακόμη κι αν είσαι απέναντι. Γιατί έχει καινοτόμα στοιχεία για την Ν.Δ. και για το κομματικό κατεστημένο. Προσπαθεί να κάνει τη Ν.Δ. φιλελεύθερο , σύγχρονο, δημοκρατικό κόμμα. Μακάρι να τα καταφέρει, θα κερδίσει η Ελλάδα.\nΤελικά, το Μνημόνιο ήταν μονόδρομος;\nΦυσικά και ήταν μονόδρομος κάποιο μνημόνιο, δηλαδή μια συμφωνία για να μην χρεοκοπήσουμε οριστικά εκτός Ευρώπης. Σήμερα, η καλοδεχούμενη στροφή του ΣΥΡΙΖΑ το επιβεβαιώνει. Τώρα αυτά τα μνημόνια; Αυτές οι πολιτικές; Αυτοί οι πολιτικοί; Τι μάθαμε από την ανέτοιμη πορεία μας, δική μας και της Ευρώπης αυτά τα 6, κοντεύουν 7 χρόνια; Αυτά είναι τα ερωτήματα.\nΚαι ομολογώ πως με φοβίζει αυτό που βλέπω: η αυτάρκεια των έτοιμων απαντήσεων του δημόσιου διαλόγου, η χρήση όλο και πιο παλαιωμένων στερεοτύπων για να εξηγήσουμε έναν κόσμο ριζικά αλλιώτικο και να διοικήσουμε μια Ελλάδα απόλυτα διαφορετική.\nΕγώ δεν έχω απαντήσεις, έχω πολλές σκέψεις και περισσότερες ερωτήσεις. Αλλά εγώ, όπως είναι σε όλους γνωστό, δεν διάβασα το μνημόνιο και άρα δεν δικαιούμαι παρά να αμφιβάλλω.


ΒΟΥΡΚΑΡΙ: 9 Ιουν 2010\nπότε θα αξιοποιηθεί το κτήριο των παλαιών ελαιοδεξαμενών;\nΘα διαβάσετε στην επόμενη ανάρτηση για μια εκδήλωση που γίνεται στην Ελευσίνα στο κτήριο του εγκαταλελειμμένου ελαιουργείου. Στον ίδιο χώρο, κάθε χρόνο ο εκεί δήμος διοργανώνει πλήθος πολιτιστικών εκδηλώσεων. Το γεγονός μας φέρνει αυτόματα στο νου ένα δικό μας χώρο. Αυτόν των παλιών ελαιοδεξαμενών που βρίσκεται στην διασταύρωση της παλαιάς εθνικής με τον δρόμο του Περάματος. Κτήρια για χρόνια εγκαταλελειμμένα και αναξιοποίητα. Ένας χώρος που 'αξιοποιείται ως χώρος ...στάθμευσης για απορριμματοφόρα του δήμου! Οι συγκρίσεις των δύο καταστάσεων είναι αυτόματες. Προκαλούν απλώς θλίψη. Κάποιες φορές προκαλούν και οργή!\nεικαστική έκθεση στην Ελευσίνα...\nΕικαστικό εργαστήρι 2009 - 2010. Στο Παλαιό Ελαιουργείο Ελευσίνας. Ελαιουργική, Ελευσίνα 08.06.2010 έως 17.06.2010\nΤο Εικαστικό Εργαστήρι αποτελεί εδώ και χρόνια μια περιοχή έκφρασης της καλλιτεχνικής ευαισθησίας, ανοίγοντας δρόμους στην έμπνευση και δίνοντας διέξοδο στις δημιουργικές ανησυχίες. Η έκθεση περιλαμβάνει κυρίως έργα ζωγραφικής αλλά και κολλάζ, και κατασκευές. Οι επισκέπτες θα έχουν την ευκαιρία να δουν μια πληθώρα έργων φιλοτεχνημένα από τους μαθητές του εργαστηρίου όλων των ηλικιών καθώς και να δημιουργήσουν τη δική τους σύνθεση από απλά υλικά με σκοπό ένα πολύχρωμο κολλάζ.\nΓια μαθητές πρωτοβάθμιας και δευτεροβάθμιας εκπαίδευσης ή ομάδες κοινού υπάρχει δυνατότητα επίσκεψης και τις πρωινές ώρες κατόπιν συνεννόησης στο τηλ. 210 5565614\nΙεράς Οδού & Μουρίκη 130, Ελευσίνα\nπότε θα αξιοποιηθεί το κτήριο των παλαιών ελαιοδεξ...


Heroes Reborn: Το Μεγαλύτερο σε Διάρκεια Trailer Είναι εδώ – Nexagon\nHome›Σειρές›Σειρές Νέα›Heroes Reborn: Το Μεγαλύτερο σε Διάρκεια Trailer Είναι εδώ\nΈχουμε το μεγαλύτερο σε διάρκεια trailer του Heroes Reborn (για τα μέχρι τώρα διαθέσιμα trailers μπορείτε να δείτε εδώ και εδώ) που δόθηκε στη δημοσιότητα εχθές κατά τη διάρκεια του πάνελ της σειράς στο Comic Con.\nΑπό τους αρχικούς Heroes στο cast επιστρέφουν ο Jack Coleman, Masi Oka, Greg Grunberg, Sendhil Ramamurthy, Jimmy-Louis, Cristine Rose και Noah Gray-Gabey που θα σας εκπλήξουν με τους ρόλους τους στο Reborn. Όσο για τα νέα μέλη του cast? Δείτε από μόνοι σας στο trailer που ακολουθεί.\n[ot-video type=”youtube” url=”https://www.youtube.com/watch?v=4FLHB2zB_cA”]\nΗ πρεμιέρα του Heroes Reborn είναι προγραμματισμένη για τις 24 Σεπτεμβρίου μέσω του NBC.\nΤα Δωρεάν Παιχνίδια στο PlayStation Plus το Σεπτέμβριο\nΤο Grimm Ανανεώθηκε για 6η Season\nΤο FX Ανανέωσε το Strain για 3η Season


«Μας έπαιρναν τηλέφωνο για να δώσουμε το παιχνίδι στη Νίκη Βόλου» - Γ` ΕΘΝΙΚΗ\nΔευ 08 Ιανουαρίου 2018 00:06 από vagelis kond\nΤελικά το ματς που διεξήχθη απόψε (7/1) έληξε 0-1 υπέρ της Νίκης Βόλου, ωστόσο ο Γεωργατζής υπογράμμισε πως το παιχνίδι παίχθηκε στα ίσα και η νίκη της Νίκης απόλυτα καθαρή.\nΑναλυτικά τα όσα είπε ο Κώστας Γεωργατζής:\n«Καταρχάς, χρόνια πολλά και καλή χρονιά, με υγεία. Εύχομαι, αρχικά, ο Αλέξανδρος (σ.σ. Αναστασίου) να γυρίσει γερός, όπως και γύρισε. Όσον αφορά το παιχνίδι, ήμασταν προετοιμασμένοι γι’ αυτό το στυλ παιχνιδιού. Η αναμέτρηση κρίθηκε στη δύναμη, στο ψηλό παιχνίδι και σε μια φάση, το πέναλτι. Πιστεύω πως ήμασταν ανταγωνιστικοί. Στο δεύτερο γύρο, θα είμαστε πιο ανταγωνιστικοί. Περίμενα την Νίκη Βόλου να παίξει ψηλά, όπως έπαιξε. Ήμασταν και λίγο άτυχοι, είχαμε αυτό το δοκάρι του Τζοβάρα, θα μπορούσε να πάει γκολ. Είχαμε και 2-3 καλές στιγμές για γκολ. Δεν μας “έκατσε”, δεν πειράζει.\nΉθελα να πω κάτι άλλο. Πότε μου δεν έχω κρύψει ούτε από που είμαι ούτε τα συναισθήματά μου για καμία ομάδα, ειδικά για τη Νίκη Βόλου. Είναι κρίμα κάποια άτομα να έχουν καταντήσει τη Νίκη Βόλου να παλεύει για την τρίτη και την δεύτερη θέση στην Γ’ Εθνική και να παίρνουν τηλέφωνα παίκτες και άλλα άτομα, για να “δώσουμε” το παιχνίδι, από τη Δευτέρα μέχρι το Σάββατο. Πρέπει να ντρέπονται.\nΣτο γήπεδο το πήρε πεντακάθαρα η Νίκη Βόλου αυτό το παιχνίδι κι είναι κρίμα κάποιοι να παρακαλάνε παίκτες να “δώσουν” το παιχνίδι μέσα στην εβδομάδα».\nΚαι συνέχισε «Δεν κάνω καταγγελία, ξέρουν ποιοι είναι. Μας είπαν: “ Έχετε πέσει, δώστε μας το παιχνίδι “. Ονόματα δεν θα πω ξέρουν οι ίδιοι. Τους κοιτάω στα μάτια όλους, είμαι από τη Νέα Ιωνία κι είμαι άνδρας και τα λέω τα πράγματα όπως έχουν. Είναι κρίμα, πραγματικά. Επαναλαμβάνω, το πήρε πεντακάθαρα η Νίκη το παιχνίδι σήμερα και το υπογράφω. Δεν θέλω να κατηγορήσω κανέναν, αλλά είναι κρίμα, διότι η Νίκη είναι μεγάλη ομάδα και δεν πρέπει να γίνονται τέτοια πράγματα. Ξέρουν αυτοί που το έκαναν, είναι κάποιοι που είναι στον περίγυρο της Νίκης. Εγώ ξέρω τι βόμβα έριξα αυτά έχω να πω».\nΕτικέτες: νίκη παιχνίδι βόλου ξέρουν νίκης ήμασταν όπως είμαι κάποιοι πράγματα ανταγωνιστικοί πήρε παίκτες κρίμα είχαμε\nΔηλώσεις Κώστα Σωτηρόπουλου (video)


Εντυπωσιακή η έκθεση «Εύζωνες – Οι φύλακες των αφανών» που ταξίδεψε από την Ελλάδα στη Μελβούρνη - Greek Orthodox Archdiocese of Australia\nHome/ΕΠΕΤΕΙΟΣ 2021/Εντυπωσιακή η έκθεση «Εύζωνες – Οι φύλακες των αφανών» που ταξίδεψε από την Ελλάδα στη Μελβούρνη\nΕντυπωσιακή η έκθεση «Εύζωνες – Οι φύλακες των αφανών» που ταξίδεψε από την Ελλάδα στη Μελβούρνη\nEditorial Team Send an email December 15, 2021\nΣτην αίθουσα εκδηλώσεων «Coburg on Victoria» της Ενορίας Υπαπαντής του Κυρίου, στο προάστιο Coburg της Μελβούρνης, έγιναν με επιτυχία τα εγκαίνια της έκθεσης φωτογραφίας με τίτλο «Εύζωνες – Οι φύλακες των αφανών», δημιουργία της φωτογράφου Δήμητρας Χατζηαδάμ.\nΗ έκθεση που ταξίδεψε για πρώτη φορά από την Ελλάδα στην Αυστραλία, εντάσσεται στο εθνικό πρόγραμμα εορτασμού της επετείου για τα 200 χρόνια από την έναρξη της Ελληνικής Επανάστασης «Ελλάδα 2021» καθώς και στο επίσημο πρόγραμμα της Ιεράς Αρχιεπισκοπής Αυστραλίας.\nΗ εκδήλωση έλαβε χώρα την Κυριακή, 12 Δεκεμβρίου, και την διοργάνωση ανέλαβε η Οργανωτική Επιτροπή Εθνικής Επετείου Βικτώριας σε συνεργασία με την εφημερίδα Νέος Κόσμος υπό την αιγίδα της Α.Ε. της Προέδρου της Ελληνικής Δημοκρατίας, κ. Κατερίνας Σακελλαροπούλου.\nΤο επίλεκτο σώμα της Προεδρικής Φρουράς αποτελεί το θέμα της εικαστικής έκθεσης. Οι φωτογραφίες απεικονίζουν το σύμβολο του Εύζωνα όπως ποτέ άλλοτε και μας ανοίγουν ένα «παράθυρο» στον περίκλειστο κόσμο της Προεδρικής Φρουράς μέσα από μια ξεχωριστή παρουσίαση με 11 banners, ύψους 3 μέτρων, το καθένα. Τα 6 banners αναπαριστούν τις παραδοσιακές στολές των Ευζώνων που φέρουν πλήθος συμβολισμών λαογραφικού και ορθόδοξου χαρακτήρα, και στα υπόλοιπα έργα εκτίθενται βιωματικές καταθέσεις που μεταδίδουν την βαθιά ψυχή του Εύζωνα.\nΝα σημειωθεί ότι δεν είναι τυχαίο που επιλέχτηκε η 12η Δεκεμβρίου να γίνουν τα εγκαίνια της έκθεσης που είναι αφιερωμένη στη δυνατή μορφή των Ευζώνων με τις υψηλές αξίες, τα ιδανικά και την πειθαρχία. Πριν από 153 χρόνια, και συγκεκριμένα την 12η Δεκεμβρίου του 1868 ιδρύθηκε η Προεδρική Φρουρά με την ονομασία «Άγημα». Σκοπός της δημιουργίας της, ήταν η παροχή άριστης στρατιωτικής εκπαίδευσης στους διακριθέντες για τη στρατιωτική τους αρετή, ώστε να αποτελέσουν υπόδειγμα εκπαίδευσης για τον υπόλοιπο Στρατό. Από το 1974, με την αποκατάσταση της Δημοκρατίας στην Ελλάδα, η Προεδρική Φρουρά έχει καθαρά τελετουργικό χαρακτήρα και υπάγεται στο Στρατιωτικό Γραφείο της Προεδρίας της Δημοκρατίας.\nΣτα εγκαίνια της έκθεσης παραβρέθηκαν ο Θεοφιλέστατος Επίσκοπος Κερασούντος κ. Ευμένιος, οι Αιδεσιμότατοι Πατέρες Βασίλειος Κουρτέσης και Λεωνίδας Ιωάννου, ο Γενικός Πρόξενος της Ελλάδας στην Μελβούρνη κ. Εμανουήλ Κακαβελάκης, ο Πρόεδρος της Οργανωτικής Επιτροπής Εθνικής Επετείου, κ. Αντώνης Τσουρδαλάκης, ο Εκδότης της εφημερίδας Νέος Κόσμος, κ. Χριστόφορος Γκόγκος, ο Δήμαρχος της Περιφέρειας Kingston, κ. Στηβ Στάικος, και οι Δημοτικοί Σύμβουλοι των Περιφερειών Brimbank και Moreland.\nΜεταξύ των καλεσμένων που τίμησαν την εκδήλωση με την παρουσία τους, ήταν οι ακόλουθοι Προέδροι: ο κ. Θίο Θεοφάνου από την Κυπριακή Κοινότητα Μελβούρνης & Βικτωρίας, ο κ. Παύλος Μαυρουδής από την Παμμακεδονική Ένωση Μελβούρνης & Βικτώριας, ο κ. Παναγιώτης Ντούριος από την Πανελλήνια Ένωση Αποστράτων Εφέδρων Εν Αυστραλία, ο κ. Γιάννης Κωστούλιας από την Ομοσπονδία Συλλόγων Ηλικιωμένων Μελβούρνης & Βικτωρίας, ο κ. Κώστας Τσεπραϊλίδης από την Ποντική Εστία και ο κ. Μίλτος Σταματάκος από την Κρητική Αδελφότητα Μελβούρνης.\nΕντυπωσιακή ήταν και η παρουσία της νεολαίας της Ποντιακής Εστίας, όπου νέοι έδωσαν το «παρών» τιμώντας την ημέρα φορώντας παραδοσιακές ενδυμασίες από τον Πόντο.\nΟ Γενικός Γραμματέας Απόδημου Ελληνισμού, κ. Ιωάννης Χρυσουλάκης, έστειλε τον δικό του χαιρετισμό μέσα από ένα βιντεοσκοπημένο μήνυμα όπου και μίλησε εκτενέστερα για τους αγέρωχους Εύζωνες, ένα σύμβολο, όπως τόνισε, που ταυτίζεται με την Ελλάδα και είναι παγκοσμίως γνωστό και αναγνωρίσιμο. «Οι Εύζωνες είναι οι θεματοφύλακες της παράδοσης, η απεικόνιση όλων των πολεμικών αρετών των Ελλήνων. Είναι το σύνολο όλων των ηρωικών πράξεων που σε κάθε ιστορική περίοδο εξασφάλισαν την λευτεριά», ανέφερε μεταξύ άλλων ο κ. Χρυσουλάκης, ενώ έκλεισε την ομιλία του με ένα ηχηρό μήνυμα στους Ομογενείς της Αυστραλίας να συνεχίσουν από τη δεύτερη πατρίδα τους να κάνουν υπερήφανο το Ελληνικό Έθνος με την αγάπη τους για την Ελλάδα και με την πίστη στις Ελληνικές αξίες που φέρουν μέσα τους και πρεσβεύουν σε όλον τον κόσμο.\nΗ κ. Δήμητρα Χατζηαδάμ στο δικό της βιντεοσκοπημένο μήνυμα ανάφερε ότι ήταν μεγάλο επίτευγμα η έκθεση φωτογραφίας να ταξιδέψει στην Ομογένεια και ευχήθηκε το 2022 να έχει την ευκαιρία ολόκληρη η έκθεση που αποτελείται από 100 κομμάτια να βρεθεί στη Μελβούρνη.\nΣυγκινητικά ήταν τα λόγια του Θεοφιλεστάτου Επισκόπου Κερασούντος κ. κ. Ευμενίου, ο οποίος τόνισε ότι η απεικόνιση του Εύζωνα ταυτίζεται άμεσα με την Ορθοδοξία. Όπως ανάφερε, δεν είναι τυχαίο που η μακριά φούντα στο φάριο συμβολίζει το δάκρυ του Χριστού στη Σταύρωση και ξεκινάει από την κορυφή της ευζωνικής ενδυμασίας, όπου μας δείχνει ότι η Ορθοδοξία είναι στο υψηλότερο βαθμό για τους Έλληνες.\nΟ Γενικός Πρόξενος της Ελλάδας, κ. Εμμανουήλ Κακαβελάκης, κατά τη διάρκεια της ομιλίας του τον πλημμύρισε έντονα η συγκίνηση όταν αναφέρθηκε στους αιματηρούς αγώνες των Ελλήνων, που κατά τη διάρκεια της Ελληνικής Επανάστασης δεν δίστασαν να έρθουν αντιμέτωποι με τον εχθρό, τονίζοντας ότι οι ήρωες του αγώνα του ’21 δεν ήταν με εμβληματικές ενδυμασίες αλλά ήταν οι απλοί άνθρωποι που αγωνίστηκαν με πάθος για την υπεράσπιση και την απελευθέρωση της Ελλάδας.\nΟι ομιλίες ολοκληρώθηκαν με τον κ. Τσουρδαλάκη και τον κ. Γκόγκο, οι οποίοι ευχαρίστησαν όλους τους κύριους χορηγούς, όπου ήταν η εφημερίδα Νέος Κόσμος, η Εθνική Τράπεζα της Ελλάδος, καθώς και η Γενική Γραμματεία Απόδημου Ελληνισμού και Δημόσιας Διπλωματίας, και εξέφρασαν την ικανοποίησή τους να μεταφερθεί μια τόσο αξιόλογη έκθεση στην Αυστραλία και να φιλοξενηθεί στη Μελβούρνη.\nΤο επίσημο μέρος της εκδήλωσης έκλεισε με τους Εθνικούς Ύμνους της Ελλάδας και της Αυστραλίας.\nΗ έκθεση θα παραμείνει ανοιχτεί μέχρι και τις 24 Δεκεμβρίου για όποιον ενδιαφέρεται να την επισκεφτεί.\nΝΝΟ: 1.742 νέα κρούσματα αλλά κανένας νέος θάνατος


Η οικονομική κρίση παχαίνει. Γιατί;\nΕνώ το πορτοφόλι αδειάζει, τα ποσοστά παχυσαρκίας αυξάνονται.\nΌταν τα χρήματα λιγοστεύουν, δεν περιορίζονται μόνο οι πολυδάπανες έξοδοι για φαγητό και τα ακριβά ρούχα. Ταυτόχρονα όμως κάνουμε έκπτωση στην «ποιότητα» του φαγητού, στρεφόμενοι σε πιο φθηνές επιλογές. Έτοιμα φαγητά που υπόσχονται να ικανοποιήσουν την πείνα μας με τα ελάχιστα δυνατά χρήματα και προϊόντα σε προσφορά στο supermarket, που σοκάρουν τον καταναλωτή με τις φθηνές τιμές τους. Έρευνες του εξωτερικού, τεκμηριώνουν πως το «άδειο» πορτοφόλι, αυξάνει τις πωλήσεις συσκευασμένων τυποποιημένων τροφίμων, χαμηλής διατροφικής αξίας σε ποσοστό που αγγίζει και το 30%.\nΟ καταναλωτής, όταν δε διαθέτει πολλά χρήματα, στρέφεται στις φθηνές και άρα λιγότερο υγιεινές - διατροφικές επιλογές, μειώνει δραματικά την κατανάλωση φρέσκων φρούτων και λαχανικών, καθώς και την αγορά κρέατος, Επίσης στην προσπάθεια της οικογένειας, να μειώσει τα έξοδα, διακόπτει ή δεν ανανεώνει τις εγγραφές σε αθλητικές δραστηριότητες.\nΑποτέλεσμα του τελευταίου είναι όχι μόνο η μειωμένη φυσική δραστηριότητα, αλλά και η διαταραχή της ψυχική ισορροπίας, καθώς δεν υπάρχει διέξοδος εκτόνωσης του καθημερινού άγχους. Οι πολλές ώρες στο σπίτι, χωρίς κάποια απασχόληση, οδηγούν στη χρήση του φαγητού ως μέσο παρηγοριάς, άντλησης στιγμιαίας ευχαρίστησης και απασχόλησης. Φυσικά κάτι τέτοιο οδηγεί με μαθηματική ακρίβεια στην αύξηση βάρους και σε διαταραχή της διατροφικής συμπεριφοράς, βάζοντας το άτομο σε ένα αέναο φαύλο κύκλο, βουλιμίας και στέρησης.\nΣυστήνεται ψυχραιμία και ίσως μια κουβέντα με τους παππούδες μας, που έχουν την εμπειρία των δύσκολων συνθηκών, να μπορέσει να μας βοηθήσει. Τα ζυμαρικά, τα όσπρια, το αλεύρι και τα αυγά είναι φθηνές πρώτες ύλες. Αγοράζουμε ακριβώς όσα χρειαζόμαστε, προγραμματίζοντας τι θα μαγειρέψουμε κάθε μέρα. Το γάλα και το τυρί περιέχουν πρωτεΐνες υψηλής βιολογικής αξίας. Επιλέγουμε λίγα φρέσκα λαχανικά και ένα φρούτο κάθε εβδομάδα, το οποίο την επόμενη εβδομάδα διαφοροποιούμε. Προτιμούμε τρόφιμα εποχής, αφού έχουν χαμηλότερη τιμή.\nΟι περισσότεροι δήμοι διαθέτουν δομές, που μπορούμε με ελάχιστα χρήματα ή ακόμα και χωρίς χρέωση να αθληθούμε. Όπως και μια βόλτα μέχρι την παιδική χαρά μπορεί να προσφέρει τα οφέλη της άσκησης στα παιδιά και τη χαρά της παρέας τους σε εμάς. Συζητάμε με τα μεγαλύτερα παιδιά, χωρίς να τα τρομοκρατούμε. Πολλές φορές είναι πιο ώριμα από όσο νομίζουμε.\nΗ υγεία είναι το υπέρτατο αγαθό. Έχουμε πάντα στο μυαλό μας πως «είμαστε ό,τι τρώμε» και είναι προτιμότερο να μειώσουμε την ποσότητα και όχι να στερηθούμε την ποιότητα.\nΠίτσα η ... παρεξηγημένη\nΑγαπημένο έδεσμα μικρών και μεγάλων, συνώνυμο της παρέας. Είναι τελικά τόσο "ανθυγιεινή" όσο νομίζουμε;\nΤα φασολάκια στο μικροσκόπιο\nΤα φασολάκια είναι ένα από τα πιο αγαπημένα λαδερά του καλοκαιριού και όχι άδικα. Δες με ποιους τρόπους ακόμα μπορείς να τα μαγειρέψεις.


Ειρηνικές διαμαρτυρίες Μουσουλμάνων στην Ευρώπη στο όνομα του Μωάμεθ - KefaloniaToday.com\nΕΙΣΤΕ ΕΔΩ: Home / Επικαιροτητα / Κοσμος / Ειρηνικες διαμαρτυριες Μουσουλμανων στην Ευρωπη στο ονομα του Μωαμεθ\nΕιρηνικές διαμαρτυρίες Μουσουλμάνων στην Ευρώπη στο όνομα του Μωάμεθ\n22 Σεπτεμβρίου, 2012 11:55 πμ\nΕιρηνικές διαμαρτυρίες Μουσουλμάνων στην Ευρώπη.\nΠολλές εκατοντάδες μουσουλμάνοι διαδήλωσαν ειρηνικά την Παρασκευή στο Φράιμπουργκ και το Μίνστερ της Γερμανίας, διαμαρτυρόμενοι για την επίμαχη ταινία που θεωρούν βλάσφημη για το Ισλάμ και τον προφήτη Μωάμεθ. Μουσουλμάνοι διαδήλωσαν και έξω από τη γαλλική πρεσβεία στο Λονδίνο, εκφράζοντας την αντίθεσή τους για τη δημοσιοποίηση σκίτσων του προφήτη Μωάμεθ στο γαλλικό σατιρικό περιοδικό Charlie Hebdo.\nΣτο Φράιμπουργκ της Γερμανίας σχεδόν 800 διαδηλωτές συγκεντρώθηκαν στο κέντρο της πόλης φωνάζοντας το σύνθημα «Αγαπώ τον προφήτη».\nΟι αρχές της πόλης είχαν δώσει άδεια για τη διαδήλωση, την πρώτη που οργανώθηκε στη χώρα για την ταινία «Η αθωότητα των μουσουλμάνων».\nΩστόσο είχαν επιβάλει αυστηρούς όρους στους οργανωτές, όπως να μην έχουν μαζί τους επικίνδυνα αντικείμενα και να μην κρύβουν τα πρόσωπά τους.\n«Ναι στην ελευθερία της έκφρασης, όχι στις προσβολές» έγραφαν σε πλακάτ και πανό που είχαν μαζί τους.\nΆλλες διαδηλώσεις έγιναν αργά το απόγευμα στο Μίνστερ και το Ανόβερο, ενώ για το Σάβατο είναι προγραμματισμένες δύο κινητοποιήσεις στην Καρλσρούη και το Ντόρτμουντ.\nΕπίσης, περίπου 100 άνθρωποι διαδήλωσαν την Παρασκευή έξω από την πρεσβεία της Γαλλίας στο Λονδίνο, διαμαρτυρόμενοι για τη δημοσίευση σκίτσων του προφήτη Μωάμεθ στο περιοδικό Charlie Hebdo.\nΤο κτίριο της πρεσβείας είχε περικυκλωθεί από αστυνομικούς, αλλά οι διαδηλωτές παρέμειναν στην απέναντι πλευρά του δρόμου. Στην περιοχή είχαν σπεύσει και πολλά περιπολικά για να ενισχύσουν τις αστυνομικές δυνάμεις.\nΟι διαδηλωτές είχαν χωριστεί σε δύο ομάδες, με τους άνδρες μπροστά και περίπου 25 γυναίκες, ντυμένες με μπούρκα, από πίσω\nΚρατούσαν πανό στα οποία είχαν γράψει συνθήματα όπως «Στο διάβολο η ελευθερία του Charlie Hebdo» και «Η γαλλική κυβέρνηση και τα μέσα ενημέρωσης είναι εχθροί του Ισλάμ», ενώ φώναζαν «Ο Αλλάχ είναι μεγάλος» και «Κατάρα στην δημοκρατία, η ελευθερία να πάει στο διάβολο».\n«Το να διαδηλώσουμε για να ακουστεί η φωνή μας είναι το λιγότερο που μπορούμε να κάνουμε. Η πραγματική τιμωρία για όσους προσβάλουν τον προφήτη είναι ο θάνατος» δήλωσε στο Γαλλικό Πρακτορείο Ειδήσεων (AFP) μια νεαρή γυναίκα που είπε ότι ονομάζεται Ουμ Αμπντάλα.\nΗ δημοσίευση των αμφιλεγόμενων σκίτσων του Μωάμεθ, μεταξύ των οποίων και δύο που εικονίζουν τον προφήτη γυμνό, έχει προκαλέσει σειρά από διαδηλώσεις σε πολλές χώρες του κόσμου.\nΣε αυτό το κλίμα ο υπουργός Εξωτερικών της Γαλλίας Λοράν Φαμπιούς δήλωσε ότι τα μέτρα ασφαλείας που έχουν ληφθεί για την προστασία των γαλλικών συμφερόντων σε ορισμένες χώρες θα παραταθούν έως την Κυριακή.\n«Δεν έγιναν μαζικές διαδηλώσεις κατά της Γαλλίας, τα πράγματα είναι υπό έλεγχο, αλλά θα πρέπει να παραμείνουμε προσεκτικοί. Οι κυβερνήσεις ανταποκρίθηκαν στα αιτήματά μας και τις ευχαριστώ» δήλωσε ο Γάλλος υπουργός αναφερόμενος στην Τυνησία και την Αίγυπτο, δύο χώρες που έλαβαν «σημαντικές προφυλάξεις».\nΟι γαλλικές αρχές είχαν αποφασίσει να κλείσουν την Παρασκευή τις πρεσβείας, τα σχολεία και τα προξενεία τους σε περίπου 20 μουσουλμανικές χώρες, καθώς εκφράζονταν φόβοι για ογκώδεις διαδηλώσεις εναντίον αμερικανικών και γαλλικών συμφερόντων. Οι κινητοποιήσεις, πάντως, ήταν περιορισμένες σε όλες τις χώρες εκτός από το Πακιστάν όπου σημειώθηκαν βίαιες, πολύνεκρες συγκρούσεις.\nFiled Under: Κοσμος Tagged With: Ευρωπη, μουσουλμανοι, μωαμεθ


Νότια Αφρική: Νεκρός σε τροχαίο ο νέος δήμαρχος του Γιοχάνεσμπουργκ\nNEWS247 19 ΣΕΠ 2021 08:31\nΟ Τζολίντι Ματόνγκο Twitter\nΜόλις ένα μήνα αφότου είχε αναλάβει τα καθήκοντά του, ο νέος δήμαρχος του Γιοχάνεσμπουργκ, Τζολίντι Ματόνγκο σκοτώθηκε σε τροχαίο.\nΟ Τζολίντι Ματόνγκο "πέθανε σε αυτοκινητιστικό δυστύχημα στη Λενάσια το Σάββατο", ανέφερε το γραφείο του σε δελτίο Τύπου που δημοσιοποίησε.\nΟι δύο σωματοφύλακες που επέβαιναν στο αυτοκίνητο μαζί του έχουν τραυματιστεί, σύμφωνα με την ίδια πηγή. Η σοβαρότητα της κατάστασής τους δεν είναι σαφής.\n"Είναι πολύ δύσκολο να συλλάβω αυτή την τραγωδία, ειδικά εξαιτίας της ζωτικότητας και του πάθους που μετέδωσε ο δήμαρχος Ματόνγκο σ’ εμένα και στους κατοίκους του Σοβέτο μόλις μερικές ώρες πριν από τον θάνατό του", ανέφερε ο αρχηγός του κράτους μέσω Twitter.


NO14ME: Κορίτσι συναντά αγόρι - Άλι Σμιθ\nΚορίτσι συναντά αγόρι - Άλι Σμιθ\nΥπάρχει ένα θέμα διαμάχης με επίκεντρο τη λογοτεχνία. Από τη μία στέκονται οι λάτρεις και από την άλλη οι πολέμιοι. Οι λάτρεις, ακόμα και αν δε διαβάζουν αποκλειστικά λογοτεχνία, υποστηρίζουν την "ικανότητά" της να συγκεντρώνει και να φιλτράρει ένα μεγάλο σύνολο επιστημών, οι πολέμιοι το αμφισβητούν ισχυριζόμενοι πως σχεδόν στο σύνολο της αυτό γίνεται με τρόπο επιφανειακό, μια επίφαση επιστημονικότητος.\nΔηλώνω λάτρης. Δεν ισχυρίζομαι πως το κάθε μυθιστόρημα υπηρετεί κάτι πέρα από το μύθο, αλλά συχνά συμβαίνει σε μικρότερο ή μεγαλύτερο βαθμό. Υπάρχουν μυθιστορήματα τα οποία κρύβουν (ή φανερώνουν) μια τεράστια έρευνα πίσω από την λογοτεχνική τους διάσταση. Υπάρχουν πολλοί λόγοι για τους οποίους μου αρέσει το διάβασμα, ένας απ' αυτούς είναι το ακόνισμα του μυαλού, τροφή για σκέψη, σπάνια έτοιμη γνώση στο πιάτο αλλά έτσι και αλλιώς δεν είναι αυτό το οποίο περιμένω από τη λογοτεχνία. Περιμένω όμως αυτή την βαθιά υποκειμενική ματιά του συγγραφέα ειδικά σε ζητήματα τα οποία δεν με απασχολούν σε καθημερινή βάση λόγω έλλειψης σχετικών ερεθισμάτων.\nΔυστυχώς στην εποχή αυτή είναι δύσκολο, αν όχι αδύνατο, για τον οποιονδήποτε η εις βάθος γνώση πέραν του ενός αντικειμένου λόγω της εξειδίκευσης. Αυτό το κενό το συμπληρώνει για μένα και η λογοτεχνία, ειδικά όταν πρόκειται για το πεδίο των θεωρητικών επιστημών στο οποίο απουσιάζει η όποια αυθεντία υπάρχει στις θετικές επιστήμες.\nΑφορμή για την παραπάνω εισαγωγή αποτέλεσε το μυθιστόρημα της Σκωτσέζας Άλι Σμιθ, Κορίτσι συναντά αγόρι. Μυθιστόρημα το οποίο θα μπορούσε να χαρακτηριστεί ως μυθιστόρημα φύλου ή ( πιο της μοδός) gay friendly novel.\nΜια ερωτική ιστορία. Κορίτσι συναντά αγόρι, αγόρι συναντά κορίτσι, κορίτσι συναντά κορίτσι, αγόρι συναντά αγόρι. Το κάθε αγόρι όμως έχει χαρακτηριστικά κοριτσίστικα και τούμπαλιν. Ο έρωτας πάνω απ' όλα. Η συγγραφέας δε διδάσκει, εξιστορεί. Δεν επιθυμεί να δώσει αύρα αντικειμενικότητας. Πλανάται όποιος αναζητεί και υπηρετεί μια κανονικότητα.\nΗ Άλι Σμιθ γράφει μια ιστορία γλυκιά, επικεντρώνεται στην ιστορία της προσπαθώντας να μη χαθεί στις διάφορες οπτικές γωνίες, τα καταφέρνει. Δεν είναι μανιφέστο. Εγώ, Εσείς, Εμάς, Αυτοί, Τώρα όλοι μαζί, αυτά είναι τα πέντε κεφάλαια στα οποία χωρίζει η Σκωτσέζα το μικρό σε έκταση έργο της.\nΓραφή φρέσκια γάργαρη, σελίδες αραιογραμμένες που γυρίζουν ανάλαφρες, ανάγνωση με μια ανάσα. Μυθιστόρημα και όχι διατριβή, και πώς αλλιώς θα μπορούσε να είναι άραγε αν όχι έτσι, υποκειμενικό με κύρια πηγή την ίδια, άσχετα αν δεν πρόκειται για (προφανές) αυτοβιογραφικό κείμενο.\nΞεχνάμε συχνά πως η σεξουαλικότητα (σε όλες της τις εκφάνσεις) ξεκίνησε από τον άνθρωπο πολύ πριν βρεθεί στο μικροσκόπιο της θεωρητικής μελέτης.\nΜετάφραση Μαίρη Σαρατσιώτη.\nΘεοδώρα Βαγιώτη (Filoteo) 9 Απριλίου 2012 - 9:58 μ.μ.


Ο Πατρίκ Βιεϊρά κλώτσησε οπαδό στο γήπεδο - ΚΑΡΦΙΤΣΑ\nΠληθαίνουν τα περιστατικά βίας στο αγγλικό ποδόσφαιρο, καθώς λίγες μόλις μέρες μετά τα επεισόδια στο Νότιγχαμ και τη φυλάκιση οπαδού που χτύπησε ποδοσφαιριστή εντός γηπέδου, ο διάσημος πρώην ποδοσφαιριστής και νυν διευθυντής της Κρίσταλ Πάλας Πατρίκ Βιεϊρά, εθεάθη να κλωτσάει έναν οπαδό της Έβερτον που τον κορόιδευε επανειλημμένα ενώ σε άλλο αγώνα οι παίκτες της Σουίντον δέχθηκαν επίθεση από οπαδούς της Πορτ Βέιλ που πανηγύριζαν τη νίκη τους στα πέναλτι στα ημιτελικά των playoff.\nΟ οπαδός της Έβερτον που συμμετείχε στη συμπλοκή είχε βιντεοσκοπήσει τον εαυτό του να βρίζει και να χειρονομεί τον κ. Βιέιρα και να του δίνει το μεσαίο δάχτυλο πριν τελικά αποβληθεί ο προπονητής της Κρίσταλ Πάλας, με αποτέλεσμα ο οπαδός να πέσει στο έδαφος.\nΧιλιάδες άνθρωποι είχαν τρέξει στο γήπεδο του Γκούντισον Παρκ μετά την εξαιρετική νίκη της Έβερτον με 3-2 επί της Κρίσταλ Πάλας που βοήθησε τα μάλα την ομάδα του Φρανκ Λάμπαρντ να αποφύγει τον υποβιβασμό. Αλλά οι παίκτες και ο μάνατζερ της Πάλας έμειναν εντελώς εκτεθειμένοι και δεν προστατεύτηκαν σωστά από την ασφάλεια ή την αστυνομία.\nΉταν άλλη μια ντροπιαστική νύχτα για το ποδόσφαιρο σε μια εβδομάδα όπου ο οπαδός της Νότιγχαμ Φόρεστ, Ρόμπερτ Μπιγκς, φυλακίστηκε για 24 εβδομάδες επειδή χτύπησε με το κεφάλι τον επιθετικό της Σέφιλντ Γιουνάιτεντ, Μπίλι Σαρπ, το βράδυ της Τρίτης.\nΚαι ο συνάδελφος επιθετικός των Blades των Sharp, Oli McBurnie, κλήθηκε τώρα να μιλήσει στην αστυνομία αφού κατηγορήθηκε ότι στάμπαρε έναν οπαδό της Forest κατά τη διάρκεια της ίδιας εισβολής στο γήπεδο.\nΚαθώς η ποδοσφαιρική σεζόν πλησιάζει στο κρεσέντο, σημειώθηκε επίσης βία στη σύγκρουση των πλέι οφ της Νορθάμπτον με τη Μάνσφιλντ της Τετάρτης, όπου ένας οπαδός των Cobblers πέταξε φωτοβολίδα στους παίκτες της αντίπαλης ομάδας αφού τους αντιμετώπισε στο γήπεδο όταν πέρασαν. Το αφεντικό της Λούτον Τάουν, Νέιθαν Τζόουνς, είπε ότι είχε κακοποιηθεί καθώς οι οπαδοί της Χάντερσφιλντ έτρεχαν για να γιορτάσουν τη νίκη της ομάδας τους τη Δευτέρα. Και οι οπαδοί της Έβερτον κατηγορήθηκαν επίσης για ρατσιστική κακοποίηση των οικογενειών των παικτών της Μπρέντφορντ όταν έχασαν με 3-2 την Κυριακή.\nΚαθώς είπαν στους συλλόγους να ελέγχουν τις εισβολές – και ένας αστυνομικός εθεάθη ακόμη και να παίζει ποδόσφαιρο με οπαδούς στο γήπεδο στο Γκούντισον Παρκ προχθες το βράδυ – προέκυψαν τα εξής:\n• Ο Πάτρικ Βιέιρα αντιμετωπίζει έρευνα της FA μετά από κλωτσιές σε οπαδό τη νύχτα που η Έβερτον γιόρταζε την παραμονή της στην Πρέμιερ Λιγκ. Τον κορόιδευαν αρκετοί οπαδοί. Αφού αρχικά απομακρύνθηκε από έναν φίλαθλο, ο οποίος του κουνούσε ένα τηλέφωνο στο πρόσωπό του, ο Βιέιρα γύρισε πίσω και άρπαξε τον νεαρό πριν τον κλωτσήσει στο έδαφος.\n• Η Πορτ Βέιλ κέρδισε τη Σουίντον Τάουν στην διαδικασία των πέναλτι στον ημιτελικό των πλέι οφ της League 2. Αλλά στην εισβολή στον αγωνιστικό χώρο που ακολούθησε, η απροστάτευτη ομάδα του Σουίντον περικυκλώθηκε από οπαδούς και ξέσπασε μάχη σώμα με σώμα.\n• Η Μπρέντφορντ ετοιμάζει τη μεγαλύτερη αστυνομική επιχείρηση στην ιστορία της για τον τελευταίο αγώνα της σεζόν στην Πρέμιερ Λιγκ της Κυριακής εντός έδρας με τη Λιντς, εν μέσω φόβων ότι οι ταξιδιώτες οπαδοί θα ξεσπάσουν σε έξαρση εάν υποβιβαστεί. Η ειδική επιχείρηση της ομάδας περιλαμβάνει την αύξηση του αριθμού των υπαλλήλων της Αστυνομίας σε υπηρεσία από περίπου 100 σε 800.\nΤα γεγονότα της εβδομάδας οδήγησαν τους αρμόδιους να απειλήσουν τους συλλόγους με κυρώσεις σε μια προσπάθεια να περιορίσουν την επαίσχυντη συμπεριφορά αυτή την εβδομάδα. Οι σύλλογοι ενδέχεται να αντιμετωπίσουν ακόμη και τιμωρία των γηπέδων ως αποτέλεσμα της βίας.\nΣτην Πρέμιερ Λιγκ, ο προπονητής της Κρίσταλ Πάλας, Πάτρικ Βιέιρα, βρίσκεται αντιμέτωπος με έρευνα της FA αφού φάνηκε να διώχνει έναν οπαδό τη νύχτα που η Έβερτον γιόρταζε την εξασφάλιση της θέσης της στην Πρέμιερ Λιγκ.\nΑπό βίντεο που κυκλοφόρησε, ο Βιεϊρά φαίνεται να επιτίθεται σε έναν οπαδό των γηπεδούχων που εισέβαλλαν μαζικά στο γήπεδο μετά τη νίκη των «ζαχαρωτών» με 3-2 το βράδυ της Πέμπτης.\nΟ οπαδός που συμμετείχε φαίνεται ότι δημοσίευσε ένα βίντεο από το περιστατικό στο Twitter με το πλάνα να δείχνει κάποιον να βάζει το μεσαίο δάχτυλο στο πρόσωπο του Βιεϊρά, ο οποίος στη συνέχεια αντιδρά.\nΕρωτηθείς για το περιστατικό μετά τον αγώνα, ο Βιεϊρά είπε: «Δεν έχω τίποτα να πω γι’ αυτό». Χιλιάδες χαρούμενοι οπαδοί της Έβερτον που είχαν δει την ομάδα τους να εξασφαλίζει την επιβίωση της Premier League εισέβαλαν στον αγωνιστικό χώρο μετά τον αγώνα.\nΟ Βιεϊρά, χωρίς τη συνοδεία προσωπικού ή ασφάλειας, πέρασε από το γήπεδο προς τα αποδυτήρια των φιλοξενούμενων που βρίσκονται στο πάρκινγκ Park End ως αποτέλεσμα των πρωτοκόλλων Covid.\nΠλάνα στο Sky Sports έδειξαν τον οπαδό να επιτίθεται στον Βιεϊρά με άσεμνες χειρονομίες και το θυμωμένο «αφεντικό» της Πάλας αντέδρασε επιθετικά, πρώτα με το χέρι του πριν κλωτσήσει το άτομο που τον είχε πλησιάσει.\nΣτη συνέχεια, ο Βιεϊρά έσπρωξε έναν άλλο οπαδό της Έβερτον, προτού παρέμβουν άλλοι για να εξασφαλίσουν ότι ο 45χρονος θα μπορούσε να φύγει με ασφάλεια από το γήπεδο.\nΜιλώντας στο Sky, ο ειδικός Dion Dublin επέκρινε τη συμπεριφορά των οπαδών και πρότεινε ότι δεν κατηγόρησε τον Βιεϊρά για την απάντηση.\nΞέρουμε πόσο χαρούμενοι είναι οι οπαδοί της Έβερτον, αλλά δεν μπορείς να το κάνεις αυτό. Δεν μπορείς να πιέζεις προπονητές και να σπρώχνεις παίκτες, να αγγίζεις παίκτες και να φωνάζεις στα πρόσωπά τους», είπε ο Ντούμπλιν.\n«Ξέρουμε ότι μόνο ένας ή δύο το χάλασαν για όλους τους άλλους. Το να αφήνεις οπαδούς να αλωνίζουν στο γήπεδο δεν είναι ο σωστός δρόμος. Πρέπει να σταματήσουμε να αφήνουμε τους οπαδούς ή να επιτρέπουμε στους οπαδούς να μπουν στο γήπεδο. Είναι πολύ επικίνδυνο».\nΟ προπονητής της Έβερτον Φρανκ Λάμπαρντ προσέφερε την υποστήριξή του στον Βιεϊρά μετά το περιστατικό.\n«Καταλαβαίνω τον Πάτρικ γιατί δεν πρόλαβα να του μιλήσω στο τέλος», είπε.\n«Φυσικά, τρέχει σε ένα γήπεδο 80 γιάρδων με πολλούς οπαδούς μας, οπότε δεν είναι εύκολο. Αλλά δεν υπήρχαν προβλήματα που να ξέρω.\n«Αν γίνει με τον σωστό τρόπο, χαίρομαι που οι οπαδοί παραμένουν στο γήπεδο και το απολαμβάνουν. Όσο συμπεριφέρονται σωστά και δεν βλέπουμε σκηνές όπως κάναμε το προηγούμενο βράδυ, ας έχουν τη στιγμή τους. Αυτό είναι το ποδόσφαιρο. Θα τους βάλουμε χειροπέδες στις θέσεις τους; Όσο συμπεριφέρονται σωστά, κανένα πρόβλημα».\nΤο περιστατικό έρχεται λίγες ώρες μετά τη φυλάκιση οπαδού της Νότιγχαμ Φόρεστ μετά από εισβολή στο γήπεδο και κουτουλιά στον Μπίλι Σαρπ της Σέφιλντ Γιουνάιτεντ.\nΟ Ρόμπερτ Μπιγκς, 30 ετών, από το Ντέρμπισαϊρ, φυλακίστηκε για 24 εβδομάδες και εξέδωσε επίσης 10ετή απαγόρευση ποδοσφαίρου, αφού δήλωσε ένοχος για επίθεση στο Ειρηνοδικείο του Νότιγχαμ χθες το πρωί.\nΟ κάτοχος εισιτηρίου διαρκείας της Νότιγχαμ Φόρεστ ήταν ένας από τους εκατοντάδες οπαδούς που εισέβαλαν στον αγωνιστικό χώρο μετά τη νίκη της ομάδας του επί της Σέφιλντ Γιουνάιτεντ το βράδυ της Τρίτης, η οποία κέρδισε στη διαδικασία των πέναλτι.\nΤο δικαστήριο άκουσε πώς είχε καταναλώσει «ποσότητα αλκοόλ» πριν προβεί στην «άλογη πράξη βίας», για την οποία ο δικαστής είπε ότι απαιτούσε στερητική της ελευθερίας ποινή.\nΟ περιφερειακός δικαστής Γκρέις Λέονγκ είπε στον Μπιγκς ότι θα εκτίσει το ήμισυ της ποινής των 24 εβδομάδων και τον διέταξε να καταβάλει αποζημίωση 500 λιρών στον Σαρπ – ο οποίος κερδίζει 12.000 £ την εβδομάδα – καθώς και πρόσθετη χρέωση 128 λιρών και 85 £.\nΣε ένα βίντεο, ο Σαρπ, ο οποίος χρειαζόταν ράμματα, φαίνεται να πέφτει κάτω μετά από χτύπημα με κεφάλι από τον Μπιγκς μετά τα πλέι οφ των ημιτελικών του Πρωταθλήματος στο City Ground.\nΟ Biggs κατηγορήθηκε για επίθεση καθώς προκάλεσε σωματική βλάβη στον αγωνιστικό χώρο σε έναν ποδοσφαιρικό αγώνα.\nΗ τελευταία κατηγορία αφαιρέθηκε και δεν αντιτάχθηκε σε αίτηση για απαγόρευση ποδοσφαίρου κατά την ακρόαση της Πέμπτης.\nΤο περιστατικό ώθησε τους αρμόδιους του αγγλικού ποδοσφαίρου να απειλήσουν με κυρώσεις σε συλλόγους όπου οι οπαδοί συμπεριφέρονταν με άτακτο ή βίαιο τρόπο μετά από αγώνες.\nΕάν προβιβαστούν, η Νότιγχαμ Φόρεστ κινδυνεύει να αναγκαστεί να παίξει τον πρώτο της αγώνα στην Πρέμιερ Λιγκ αυτόν τον αιώνα πριν από μειωμένη χωρητικότητα ως αποτέλεσμα του περιστατικού μετά τον ημιτελικό των play-off της Τρίτης στο City Ground.\nΠηγή: Dailymail – ertnews.gr


Ψηφιδες Στοχασμων Δ - Φιλοσοφια (BKS.0958462)\nΑρχική > Βιβλία > Φιλοσοφία > ΨΗΦΙΔΕΣ ΣΤΟΧΑΣΜΩΝ Δ\nΨΗΦΙΔΕΣ ΣΤΟΧΑΣΜΩΝ Δ\nΣτόχος του ανθρώπου που σκέπτεται είναι η επίλυση των βιοτικών και πνευματικών προβλημάτων στη ζωή. Στοχάζεται λοιπόν, δηλαδή σκοπεύει, σημαδεύει το στόχο του και προσπαθεί με όλες του τις δυνάμεις να πετύχει σωστά. Το ίδιο συμβαίνει και στον συγγραφέα αυτού του βιβλίου με τους «γνωμικούς στοχασμούς». Όλοι αυτοί οι προσωπικοί μου «αφορισμοί» είναι το μέλι που παρασκεύασα από το νέκταρ των ανθέων που τρύγησα -από αναγνώσματα και από τις ιδέες που μου πρόσφεραν οι συνειρμοί και η φαντασία? η παρατήρηση και η αιτιογνωσία του κάθε γεγονότος.\nΨΗΦΙΔΕΣ ΣΤΟΧΑΣΜΩΝ Δ (BKS.0958462)\nΨΗΦΙΔΕΣ ΣΤΟΧΑΣΜΩΝ Δ BKS.0958462 ΕΥΑΓΓΕΛΟΥ ΙΑΣΩΝ ΕΥΑΓΓΕΛΟΥ ΙΑΣΩΝ ΦΙΛΟΣΟΦΙΑ ΨΗΦΙΔΕΣ ΣΤΟΧΑΣΜΩΝ Δ


Αφρόλουτρα - Scrabs\nΈλαια - Μηχανές Καύσης - Sticks\nΟι τιμές των προϊόντων περιλαμβάνουν όλους τους νόμιμους φόρους. Οι τιμές μπορούν να αλλαχτούν από την επιχείρηση μας χωρίς καμία υποχρέωση προειδοποίησης. Επίσης, η επιχείρηση έχει το δικαίωμα να αλλάζει τις τιμές σε περιόδους που διενεργούνται διαγωνισμοί, προσφορές και γενικότερες προωθητικές δράσεις. Ο αγοραστής χρεώνεται με την τιμή του προϊόντος που ισχύει τη στιγμή της αγοράς του. Τα προϊόντα μας εξοφλούνται με πιστωτική κάρτα, paypal, με ΑΝΤΙΚΑΤΑΒΟΛΗ ή με κατάθεση στην τράπεζα.\nPerfumes House © 2019


Πώς να ζούμε το παρόν; - Τάνια Μανωλούδη, Συμβουλευτική Ψυχικής Υγείας - Προσωπική εξέλιξη, άγχος, παρόν, φόβος\nΠώς να ζούμε το παρόν;\nΣυντάχθηκε απόΤάνια Μανωλούδη\t 20 Ιανουαρίου 2015 24 Αυγούστου 2015 Αφήστε ένα σχόλιο για το Πώς να ζούμε το παρόν;\nΤα άλυτα ζητήματα του παρελθόντος και η αγωνία για το μέλλον στέκονται, πολλές φορές, εμπόδια στο να ζούμε και να αντιλαμβανόμαστε το παρόν. Ξεχνάμε, όμως, οτι το παρόν είναι το μόνο που έχουμε. Το παρελθόν έχει φύγει και το μέλλον δεν έχει έρθει ακόμα. Χάνοντας το παρόν δεν καταφέρνουμε να διατηρήσουμε την επίγνωση των συναισθημάτων, των σκέψεων και των συμπεριφορών μας. Παρασυρόμενοι από άγχη και φόβους του παρελθόντος και του μέλλοντος αποφεύγουμε την αξία της στιγμής.\nΤο παρελθόν μας έχει φέρει στο σήμερα. Συνέβαλε στη διαμόρφωση της προσωπικότητας και των εμπειριών μας. Είναι πολύτιμο όταν καταφέρνουμε να διδαχτούμε από τις εμπειρίες μας, να συγχωρέσουμε και να το μετατρέψουμε σε μέσο εξέλιξης. Το μέλλον άλλοτε μας αγχώνει γιατί είναι άγνωστο και άλλοτε μας γεμίζει αισιοδοξία γιατί ελπίζουμε οτι μας επιφυλάσσει κάτι καλύτερο. Μπορεί να αποτελέσει κίνητρο όταν κατανοούμε οτι χτίζεται από τις επιλογές μας…τις επιλογές του παρόντος. Το παρόν είναι το δεδομένο, η στιγμή που ζούμε, η αξία του «τώρα». Γεμάτο από εμπειρίες, επιλογές, συναισθήματα και θετική ματιά.\nΤο να ζούμε το παρόν δε σημαίνει οτι αρνούμαστε το παρελθόν ούτε οτι δεν ονειρευόμαστε το μέλλον. Άλλωστε, το παρόν περιέχει στόχους, όνειρα και αναμνήσεις. Απλά δίνουμε την ανάλογη αξία σε κάθε χρονική στιγμή και αξιοποιούμε κάθε εμπειρία με τον καλύτερο τρόπο.\nΠως μπορούμε να εξασκηθούμε στο να απολαμβάνουμε το παρόν;\nΕστιάστε στον εαυτό σας: βρείτε λίγο χρόνο μέσα στη μέρα για να χαλαρώσετε. Πάρτε βαθιές αναπνοές, νιώστε το σώμα σας και διώξτε την ένταση. Μείνετε στο παρόν και εξασκήστε τη δυνατότητα αυτοσυγκέντρωσης εστιάζοντας στις αισθήσεις και ελέγχοντας τις σκέψεις σας.\nΑφιερώστε λίγο χρόνο στην παρατήρηση όσων συμβαίνουν γύρω σας: παρατηρήστε τις εικόνες στη διάρκεια της καθημερινής σας διαδρομής. Ζήστε αυτή τη στιγμή χωρίς να σας ελέγχει το άγχος για το πότε θα φτάσετε ή τι θα κάνετε μόλις φτάσετε στον προορισμό σας. Αυτές οι σκέψεις θα σας στρεσάρουν χωρίς αποτέλεσμα γι’αυτό προσπαθήστε να τις κάνετε την κατάλληλη στιγμή. Άλλωστε σίγουρα θα κάνετε αυτό που πρέπει μόλις φτάσετε…αν το σκέφτεστε αγχωμένοι από πριν απλά θα χαλάσετε την ποιότητα των στιγμών σας.\nΠροσπαθήστε να μη κρίνετε τις σκέψεις σας: απλά παρατηρήστε αυτά που σκέφτεστε και αφήστε τα να υπάρχουν χωρίς να νιώθετε πίεση ή άγχος. Θυμηθείτε οτι εσείς ελέγχετε τις σκέψεις σας και όχι εκείνες εσάς.\nΑποδεχτείτε τα συναισθήματά σας αλλά προσπαθήστε να μην προσκολληθείτε: η παρουσία στο «τώρα» μας επιτρέπει να είμαστε πιο ενεργητικοί και ήρεμοι. Μας δίνεται η δυνατότητα να αναγνωρίσουμε τα συναισθήματα μας, να τα διαχειριστούμε και να δράσουμε. Περιορίζοντας τον φόβο του άγνωστου μέλλοντος και τις «πληγές» του παρελθόντος βιώνουμε το παρόν πιο ουσιαστικά.\nΑποδεσμεύστε το παρόν από τους μελλοντικούς φόβους: πολλές φορές ξεχνάμε να εστιάσουμε και να ζήσουμε στο παρόν επειδή ανησυχούμε για το μέλλον. Προσπαθούμε να προλάβουμε τα γεγονότα, να προνοήσουμε, να προφυλαχθούμε, να προετοιμαστούμε. Κατανοήστε οτι ο τρόπος που σκέφτεστε, οι επιθυμίες που έχετε, οι επιλογές που κάνετε είναι αυτά που σας εκφράζουν την παρούσα στιγμή. Η εξέλιξη αποτελεί την φυσιολογική και επιθυμητή πορεία του ανθρώπου άρα…είναι πολύ πιθανό να αναθεωρήσετε τα δεδομένα σας στο μέλλον. Το παρόν θα έχει συμβάλλει σε αυτό και θα σας έχει προσφέρει πολύτιμες εμπειρίες.\nΚατανοήστε και εκτιμήστε τη μοναδικότητα και διαφορετικότητα κάθε ζωής: αποφύγετε τις συγκρίσεις με άλλους και την επιμονή σε πράγματα και καταστάσεις που σας λείπουν. Επιλέξτε τη θετική ματιά στη ζωή αντικρίζοντας όσα έχετε κερδίσει και επιτύχει. Αντλήστε αισιοδοξία για να συνεχίζετε κατανοώντας πόσο σημαντική είναι η μοναδικότητά σας -αλλά ακόμα περισσότερο- πόσο σημαντικό είναι να γεύεστε τη ζωή. Δε σημαίνει απαραίτητα οτι όλα θα πηγαίνουν όπως τα έχετε υπολογίσει, θα έχετε γνωρίσει όμως, τα συναισθήματα, τις ανάγκες, τις επιθυμίες σας, θα αποκτήσετε ευελιξία και δυνατότητα επαναπροσδιορισμού των στόχων…θα είστε παρόντες σε κάθε στιγμή της ζωής σας.\nΝα είστε καλά και να έχετε μια όμορφη, δημιουργική και ποιοτική χρονιά!\nΣυντάχθηκε απόΤάνια Μανωλούδη 20 Ιανουαρίου 2015 24 Αυγούστου 2015 Αναρτήθηκε σεΠροσωπική εξέλιξηΕτικέτες: άγχος, παρόν, φόβος


Δίκτυο Αλληλεγγύης Ζωγράφου: Κοσμοσυρροή στο Θέατρο Στοά για την παράσταση Αλληλεγγύης\nΚοσμοσυρροή στο Θέατρο Στοά για την παράσταση Αλληλεγγύης\nΟ σπόρος της Αλληλεγγύης έχει πιάσει για τα καλά στου Ζωγράφου. Χτες μάλιστα είδαμε ν’ ανθίζει σε μια μεγάλη γιορτή-παράσταση στο θέατρο Στοά.\nΠρωταγωνιστές δεν ήταν όχι μόνο οι ηθοποιοί στη σκηνή, αλλά και οι δεκάδες θεατές που ανταποκρίθηκαν στο κάλεσμα. Αντί για εισιτήριο πρόσφεραν περίπου 300 κιλά τρόφιμα μακράς διάρκειας, για τις 80 και πλέον οικογένειες που δοκιμάζονται από τις μνημονιακές πολιτικές και που το Δίκτυο Αλληλεγγύης Ζωγράφου στηρίζει.\nΤα χαμόγελα των εθελοντών του Δικτύου, που οργάνωσε με την χορηγία του θεάτρου Στοά τη χθεσινή παράσταση, είναι δικαιολογημένα. Η βραδιά ήταν απόλυτα επιτυχημένη. Ευχαριστημένοι ήταν, βέβαια, και όσοι παρακολούθησαν την εξαιρετική παράσταση το «Άσμα για το σκιάχτρο της Λουζιτανίας».\nΠαρόντες ήταν, μεταξύ άλλων, η βουλευτής του ΣΥΡΙΖΑ Νάντια Βαλαβάνη η επικεφαλής του ΜΑΖΙ Τίνα Καφατσάκη, οι Δημοτικοί Σύμβουλοι Έφη Αλεξανδρή, Χάρης Σταματάκης, Βάσω Στρακαντούνα και εκπρόσωποι συλλόγων, όπως ο Βασίλης και Ελένη Παπαιωάννου από τον Ιλισσό, η Όλγα Τσουτσουδάκη από τους Κρήτες, μέλη του Μπερντέ και από την Βίλλα\nΜετα το τέλος της παράστασης το Δίκτυο Αλληλεγγύης ευχαρίστησε τόσο τον κόσμο, που αγκάλιασε την εκδήλωση, όσο και το θέατρο και το θίασο που προσέφεραν δωρεάν την παράσταση. Συμβολικά, μάλιστα έδωσε από ένα γλαστράκι στους ηθοποιούς.\nΑναδημοσίευση από zografou-live\nΑναρτήθηκε από Δίκτυο Αλληλεγγύης Ζωγράφου στις 8:54 π.μ.


Άγριες μέλισσες – Προσοχή Spoiler: Η Ελένη αποκαλύπτει στη Δρόσω την αλήθεια για τον πατέρα της\nΔημοσίευση 18 Φεβρουαρίου 2020, 23:00 / Ανανεώθηκε 18 Φεβρουαρίου 2020, 23:29\nΤεράστιες ανατροπές αναμένονται στην καθημερινή σειρά «Άγριες μέλισσες» του ΑΝΤ1. Η Ελένη πιέζει τον Παύλο να παραδεχθεί πως είναι ο πατέρας του παιδιού της Δρόσως. Την ίδια στιγμή η Ασημίνα προσπαθεί να πείσει τη Δρόσω να τους ακολουθήσει με τον Νικηφόρο στο Παρίσι και να μεγαλώσει εκεί το παιδί της. Ο Κυπραίος επιστρέφει και δίνει εξηγήσεις στον Νέστορα για την εξαφάνισή του. Η Ανέτ είναι αποφασισμένη να ψάξει για το χαμένο παιδί της με τη βοήθεια του Νέστορα, παρά τις δυσκολίες. Ο Κλεομένης κάνει μια λανθασμένη κίνηση και ο Μελέτης αντιλαμβάνεται ποιες είναι οι πραγματικές προθέσεις του.\nΛίγο αργότερα η Ασημίνα θα αρρωστήσει βαριά και θα την πάνε εσπευσμένα στο νοσοκομείο. Εκεί θα βρεθούν μαζί με τον Νικηφόρο απέναντι σε μια δυσάρεστη αλήθεια… Ο γιατρός στο νοσοκομείο ανακοινώνει στον Νικηφόρο και στην Πηνελόπη ότι οι πιθανότητες να μείνει η Ασημίνα έγκυος είναι ελάχιστες. Ο Κυπραίος επισκέπτεται την Ελένη και προσπαθεί να της εξηγήσει τους λόγους που εξαφανίστηκε, αλλά εκείνη αρνείται να τον συγχωρήσει. Ο Μελέτης ανακαλύπτει μια σκοτεινή πλευρά του Κλεομένη και εκείνος τον εκβιάζει για να μην αποκαλυφθεί. Ο Λάμπρος επιτίθεται στον Κυπραίο για τον τρόπο που φέρθηκε στην Ελένη. Η Ασημίνα ζητάει από τον Νικηφόρο και την Πηνελόπη να αποκρύψουν την αλήθεια για την κατάστασή της, ενώ η Παγώνα σοκάρεται όταν βλέπει τον Τόλια και την Ουρανία σε τρυφερή στιγμή. Ο Δούκας υποψιάζεται ότι ο Μελέτης βλέπει ερωτικά την Πηνελόπη και η Ελένη συνειδητοποιεί ποιος είναι πραγματικά ο πατέρας του παιδιού της Δρόσως.\nH Ασημίνα παίρνει το παιδί της Δρόσως


Λευκά μούρα πλούσια σε κάλιο, ασβέστιο, βιταμίνες και ιχνοστοιχεία | NewsNowgr.com\nΜύρτιλα (blueberries) και άγρια μύρτιλα (bilberries) για το μεταβολικό σύνδρομο, την παχυσαρκία, τον διαβήτη, την καρδιά, τον καρκίνο, τα μάτια, την αντιγήρανση.Κρανιά - κράνα μια ελληνική υπερτροφή, φάρμακο για την καρδιά, τον διαβήτη, το έντερο, την διάρροια, αντιπυρετικό. Οι διαφορές με τα κράνμπεριΚεράσια, χρήσιμα και απαραίτητα για την υγεία. Κατάλληλα ακόμα και για τους μαθητές για τις εξετάσειςΒερίκοκο για την υγεία, την αναιμία, την δυσκοιλιότητα, την όραση, την ομορφιά και τα κουκούτσια τους για τον καρκίνο.ΚΕΡΑΣΙ. ΘΕΡΑΠΕΥΤΙΚΕΣ ΙΔΙΟΤΗΤΕΣ. ΧΥΜΟΣ ΑΠΟ ΚΕΡΑΣΙΑ ΓΙΑ ΤΗΝ ΑΥΠΝΙΑ ΚΑΙ ΤΗΝ ΜΥΙΚΗ ΑΠΟΚΑΤΑΣΤΑΣΗ ΜΕΤΑ ΑΠΟ ΑΣΚΗΣΗ.Κλεοπάτρα Ζουμπουρλή


8 απλοί και καθημερινοί τρόποι να γίνεις καλύτερη σύντροφος – Larisaevents.gr\n18 Νοεμβρίου 2016 15:47 18 Νοεμβρίου 2016 Off 2012\nΚαι σε ποιον δεν αρέσουν οι εκπλήξεις; Πιάσε τον εξ’ απίνης στέλνοντάς του ένα χαριτωμένο μήνυμα, γράφοντας του ένα ερωτικό σημείωμα ή απλά αγοράζοντάς του τα αγαπημένα του γλυκά. Ό,τι κι αν αποφασίσεις να κάνεις, δεν χρειάζεται να είναι καμία μεγάλη και μη αναμενόμενη χειρονομία. Ως γνωστόν οι πράξεις μετρούν περισσότερο από τα λόγια, όσον αφορά την έκφραση της αγάπης. Κι αν έχεις την εντύπωση πως οι άντρες δε δίνουν σημασία σ’ αυτές τις λεπτομέρειες, είσαι πολύ γελασμένη.\nΠιο συγκεκριμένα, αν ψάχνεσαι για πρωτότυπη ιδέα για έκλπηξη, μην το κουράζεις πολύ. Εδώ είσαι! Εγγυημένο αποτέλεσμα, σχετικά χαμηλό κόστος (να τα λέμε κι αυτά) κι εδώ που τα λέμε, δε θα περάσεις τόσο χάλια κι εσύ. Άλλωστε, ωραία εικόνα οι ποδοσφαιριστές…\nΑκόμη κι αν δεν θέλει να παραδεχτεί ότι κάτι τον απασχολεί, άπαξ και διαισθανθείς ότι δεν είναι καλά, κάνε ό,τι περνάει από το χέρι σου να του φτιάξεις την διάθεση. Κάνε τις τσαχπινιές σου ώστε να γελάσει και να αισθανθεί καλύτερα. Άλλωστε, οι άντρες είναι κατ’ εξοχήν εκείνοι που έχουν ανάγκη από φροντίδα και περιποίηση (και προδέρμ μερικές φορές).\nΠάντα να εκτιμάς αυτά που κάνει για σένα. Μην είσαι εγωίστρια μέσα στη σχέση σου. Κάνε τον να νιώσει τόσο όμορφα όσο σε κάνει κι εκείνος. Όσο περισσότερο του εκφράζεις τον πόθο σου για αυτόν, τόσο περισσότερο θα προσπαθεί να βάζει τα δυνατά του για την σχέση σας. Και στην τελική, έχοντας δίπλα σου έναν άντρα μ’ αυτοπεποίθηση, μόνο οφέλη μπορεί να αποκομίσεις…


έτσι για να γουστάρουμε - Σελίδα 2\nΘέμα: Απ: έτσι για να γουστάρουμε Παρ Φεβ 11 2011, 13:45\nΑ, ρε Billy... Είσαι τυχερός. Τα σίδερα, όπως έχουμε ξαναπεί, φτιάχνουν, αφού είσαι εσύ καλά δε λέμε τίποτα. Τα "να προσέχεις" δυστυχώς στην Αθήνα δεν πολυισχύουν γιατί όσο και να προσέχεις, ορίστε ο παππούλης, δε θέλει και πολύ... Κρίμα για το μωρό αλλά μην ανυσηχείς, τα σίδερα φτιάχνονται. Περαστικά και αγύριστα πανάθεμα τους κουτάκηδες, τους κοιμησμένους...\nΠάνο... Έχω έρθει στο σημείο που έφτασες κι εσύ και σβούριξα κι εγώ μία σε ένα ζωντανό με Jeep που με αλλαγή λωρίδας με έκλεισε και κόντεψε να με πετάξει στο κράσπεδο που χωρίζει τα 2 ρεύματα και μου το 'παιζε και τσαμπουκάς. Χαλαρός με το χέρι στο παράθυρο, μόνο που δε γέλαγε... Θέλει να είσαι τέρας ψυχραιμίας όταν βρεθείς αντιμέτωπος με την αναισθησία ενός κουτάκια. Δυστυχώς, δε νιώθουν. Δεν καταλαβαίνουν οτι απο μιά τέτοια χοντράδα μπορεί ο άλλος να τραβιέται για όλη του τη ζωή, δεν χαμπαρίζουν, ότι και να λέμε, ότι και να κάνουμε, οι χοντράδες είναι στο αίμα του Έλληνα οδηγού (για να μη μιλήσω και για τις Ελληνίδες με το τιμόνι στο στόμα).\nΘέμα: Απ: έτσι για να γουστάρουμε Παρ Φεβ 11 2011, 13:48\nκ μα το Θεό ντράπηκα τόσο πολύ για αυτή την μάνα που της βάρεσα το παιδί της μπροστά στα μάτια της.. Έδωσα μία κ έφυγα...\nΧμ, αυτό λέει κάτι φίλε μου...\nΘέμα: Απ: έτσι για να γουστάρουμε Παρ Φεβ 11 2011, 14:07\nΡε μ@λ@κ@ πηγαινε σε κανα μοναστηρι να σε βαφτισουν με αγιασμο και να σε διαβασουν!\nΣπασιμο το καλοκαιρι, τωρα αυτο... Τι να πω? Προσοχη ρε σε ολους μας...\nΑυτο που σου ετυχε ειναι η μεγαλυτερη μου ανησυχια φιλε οταν οδηγω...\nΟπως και το να στριψουν αποτομα ενω ειμαι αριστερα και να με παρουν μαζι...\n(ετσι την επαθα με το συντριπτικο...)\nΜΑΚΡΥΑ και ΜΕ ΥΓΕΙΑ ΡΕΕΕΕ!\nΟΛΟΙ ΝΑ ΧΑΙΡΟΜΑΣΤΕ ΤΑ ΕΡΓΑΛΕΙΑ....\nΥ.Γ. Ρε μπιλ τι σπασουαρ φορας μωρη κουφαλα και το βαθουλωσες ετσι? Απο τιτανιο?\nΘέμα: Απ: έτσι για να γουστάρουμε Παρ Φεβ 11 2011, 14:33\nΠεραστικά σου φίλε μου και ποτέ ξανά.\nΤο ευχάριστο της υπόθεσης είναι οτι είσαι εσυ καλά\nκαι μπορείς με χιούμορ και αισιοδοξία να μοιράζεσαι την ατυχία που σε βρήκε.\nΓρήγορη και ολοκληρωτική να είναι η αποκατάσταση των ζημιών στην κούκλα σου.\nΘέμα: Απ: έτσι για να γουστάρουμε Παρ Φεβ 11 2011, 15:16\nΦιλαράκι περαστικά και αγύριστα... Μην αγχώνεσαι όλα φτιάχνουν δεν είναι τρελή η ζημιά και ευτυχώς σου έκανε ο μπάρμπας δήλωση. Σου εύχομαι να έχει καλή ασφαλιστική και να ξεμπλέξεις γρήγορα. Πάρε τα φράγκα και ξανά καντο κούκλα το εργαλείο και καλύτερο από πριν...! Πιστεύω τα 2.500 θα τα πάρεις αμέσως...\nΥ.Γ Μην ακούω αηδίες για έλικα και άλλα τέτοια... Εμείς V-stroma σε γνωρίσαμε ... V-stromas να μείνεις...άσε στην άκρη τους κ*λ*γερμανους...\nKeep Rocking παλικάρι .. άραξε τώρα ξεκουράσου, μην τα σκέφτεσαι και βάζε τις ροκιες που γουστάρουμε στον σταθμό!\nΘέμα: Απ: έτσι για να γουστάρουμε Παρ Φεβ 11 2011, 15:19\nρε Μπίλη, μας κούφανες!\nΠάρε κάτι με έλικα που λέει κ ο Δημήτρης...\nΘέμα: Απ: έτσι για να γουστάρουμε Παρ Φεβ 11 2011, 15:47\nκατ'αρχήν περαστικά φίλε.\nκατά δευτερον, τη φωτογραφία κράτα τη στο πορτοφόλι. θα σου χρησιμέυσει αν κάποια γκόμενα ρωτήσει τίποτα για την "ισχύ" του εργαλείου....\nΘέμα: Απ: έτσι για να γουστάρουμε Παρ Φεβ 11 2011, 15:53\nμπράβο ρε παίδες με κάνατε και γέλασα .toumpane πολύ θα ήθελα να ήμουνα απο μια πλευρά να έβλεπα μια ντουλάπα κινούμενη να τα βάζει με μαλάκα .\nνα είστε καλά παίδες .\nτο ιατρικό δελτίο σήμερα λέει οτι το μωρό ειναι σταθερά η κατάσταση σε καταστολή στην εντατική και το απόγεμα θα φωνάξω ενα μεγαλογιατρό για να τισ κάνει το τσεκάπ και απο δευτέρα λογικά εαν όλα πάνε καλά θα ξεκινήσει η επέμβαση .\nΥΓ λόρδε το σπασουαρ είναι απο σπάνιο κραμα φίλε .\nάμα βάλεις οτι δεν μπορώ να περπατήσω από τον πόνο στους προσαγωγούς παρε και κατάλαβε . είμαι λες και πήδαγα για καμιά εβδομάδα ασταμάτητα (που τέτοια τύχη )\nΈχει επεξεργασθεί από τον/την chefbf στις Παρ Φεβ 11 2011, 15:59, 1 φορά\nΘέμα: Απ: έτσι για να γουστάρουμε Παρ Φεβ 11 2011, 15:55\nΒασίλ.. τα 'χεις ακόμη, ψάχτηκες...?\nΉ θα λες στ'@αρχίδι@ μου όπως στο ανέκδοτο κ θα δείχνεις τον ώμο σου...?\nΘέμα: Απ: έτσι για να γουστάρουμε Παρ Φεβ 11 2011, 16:19\nχαχαχαχαχαχαχ0αχα0χα0χαχαχ0αχα0χα0χαχαχαχαχα0χαχ0αχαχα ρε σα δε ντρέπεστε κωλόπαιδα, παίζετε με τον πόνο του φίλου μου...\nΓραψ' τους στ' @@ σου Βασίλη, όπου κι αν έχουν φτάσει αυτά!!!!\nΘέμα: Απ: έτσι για να γουστάρουμε Παρ Φεβ 11 2011, 16:23\nφιλαράκι προσέχετε οταν θα ερχόσαστε κοντά μου μην χτυπήσεις κανένα πόδι κατά λάθος\nΘέμα: Απ: έτσι για να γουστάρουμε Παρ Φεβ 11 2011, 16:29\nΒασιλη περαστικα και αγυριστα φιλε.Οσο για το Vstrom τα λεμε και τα ξαναλεμε,Σιδερα ειναι που φτιαχνουν,και εαν αυτο ειναι αδυνατον η δεν υπαρχει ορεξη για το συγκεκριμενο,Τοτε χτυπας ενα προπελισιο,αν και θα προτιμουσα να σε εβλεπα με κανενα τιγρη 1050.\nΥ.Σ επειδη σε κυνηγαει τελευταια,μηπως να αρχισεις να κανεις περισσοτερο παρεα με τον τουμπανο και να τον εχεις απο μπροστα??\nΘέμα: Απ: έτσι για να γουστάρουμε Παρ Φεβ 11 2011, 16:50\nλες να το κάνω έτσι αλλά αυτός νομίζει ότι τρέχει ρε φίλε δεν θέλω να τον περνάω στο δρόμο\nΘέμα: Απ: έτσι για να γουστάρουμε Σαβ Φεβ 12 2011, 10:11\nO toumpanos με όλα αυτα που βλέπει πλέον στους δρόμους ( ειδικά στην κόλαση που λέγεται Αθήνα ) έχει γίνει πολύ κυρία στην οδήγηση.\nΘέμα: Απ: έτσι για να γουστάρουμε Σαβ Φεβ 12 2011, 12:46\nφιλαρακο περαστικα και καλη αναρρωση.\nΘέμα: Απ: έτσι για να γουστάρουμε Σαβ Φεβ 12 2011, 16:09\nΤουμπανε δεν ξερω ποσο τουμπανος εισαι αλλα ειδα εναν πραγματικα τεραστιο τυπο σημερα στη Μεσογειων με στρωμα με εξτρας και με παραλλαγη πανω - κατω (τι ακριβως βγηκε να κυνηγησει δεν καταλαβα, μαλλον τις μπροστινες σε αποσταση χιλιομετρων μηχανες). Αν ησουν εσυ δε σε εκοψα και για πολυ κυρια στην οδηγηση!\nΘέμα: Απ: έτσι για να γουστάρουμε Σαβ Φεβ 12 2011, 17:16\nΟ τούμπανος έχει bandit 1250...\nΘέμα: Απ: έτσι για να γουστάρουμε Σαβ Φεβ 12 2011, 17:59\nΚαταλαβα, γεμισε η Αθηνα τουμπανους, παω να φαω την πρωτεινη μου!\nΘέμα: Απ: έτσι για να γουστάρουμε Σαβ Φεβ 12 2011, 19:41\nτι θα γίνει με την περίπτωση σου ρε Βασίλη?\nεύχομαι ταχεία ανάρρωση και ας είναι το τελευταίο!\nΘέμα: Απ: έτσι για να γουστάρουμε Σαβ Φεβ 12 2011, 20:25\nμακάρι ρε χρηστο να είναι το τελευταίο αν και τρίτωσε απο το καλοκαίρι .\nΘέμα: Απ: έτσι για να γουστάρουμε Κυρ Φεβ 13 2011, 09:17\nΠεραστικά σου,και απο εμένα, και γρήγορη ανάρωση σε εσένα και στην καλή σου.\nKAΙ ΠΟΤΕ ΞΑΝΑ..\nΘέμα: Απ: έτσι για να γουστάρουμε Δευ Φεβ 14 2011, 09:19\nKαγκουρίτσες κτλ.. κτλ.. μόνο εθνική σε ανοιχτό δρόμο. Μέσα στην πόλη΄ελάχιστα πράγματα αν κ κάποιες φορές με ψιλοτρώει ο καρπός μου..\nΘέμα: Απ: έτσι για να γουστάρουμε Πεμ Φεβ 17 2011, 23:32\nΑμάν ρε ξάδερφε! Τώρα το είδα και πόνεσε η ψυχή μου!\nΤι γκαντεμια είναι αυτή που σε κυνηγάει ρε φίλε! Τι να πώ ρε συ, κάνε κανα ευχέλαιο!\nΠραγματικά ρε συ σε πάει... μαμιώντας.\nΕυτυχώς που δεν έπαθεσ κάτι εσύ. ¨Οσο για το μωρό σου , υπομονή φίλε και θα γίνει καλά και αυτό.\nΈχω κάτι φλασάκια, καθρέπτες και αντίβαρα "μεταχείρω" αν τα χρειαστείς πες μου!\nΠεραστικά και Αγύριστα φίλε, και να είναι η τελευταία σου στραβή αυτή!\nΝα τα πούμε και απο κοντά ρε συ.\nΘέμα: Απ: έτσι για να γουστάρουμε Παρ Φεβ 18 2011, 00:20\nΠεραστικά σου φίλε μου και ποτέ ξανά\nμια ερώτηση φορούσες και "κρανακια" στα @@\nΘέμα: Απ: έτσι για να γουστάρουμε Σαβ Φεβ 19 2011, 08:46\nΠεραστικά σε σένα και την καλή σου ....


«Το νησί των σκλάβων»\nEκδήλωση από το Οικονομικό Επιμελητήριο\nΤελευταία ενημέρωση: 2019-03-09, 18:56:49\nΠαρουσιάζεται από την Παιδική Σκηνή της Πειραματικής Σκηνής\nΗ Παιδική Σκηνή της Πειραματικής Σκηνής παρουσιάζει το έργο «Το νησί των σκλάβων» του Μαριβό κάθε Κυριακή στις 11.30 π.μ. στο θέατρο της Πειραματικής Σκηνής (Πολιτιστικό Κέντρο Ν. Ιωνίας).\n«Το νησί των σκλάβων» είναι ο τόπος που ναυαγούν δυο ευγενείς από την Αθήνα μαζί με τους δούλους τους. Οι κάτοικοι του νησιού είναι απόγονοι σκλάβων, που εκατό χρόνια νωρίτερα επαναστάτησαν και εγκαταστάθηκαν εκεί, ιδρύοντας μια νέα κοινότητα. Ο καλομαθημένος Ιφικράτης και η αλαζονική Ευφροσύνη θα αιφνιδιαστούν μπροστά στην ιδιότυπη μαθητεία που τους επιβάλλεται. Δεν θα τους επιτραπεί να φύγουν, αν δεν υπηρετήσουν οι ίδιοι τους τωρινούς τους δούλους. Αλλάζοντας θέση με τον Αρλεκίνο και την Κλεάνθη, οι αφέντες ξαφνικά θα μεταμορφωθούν σε σκλάβους, θέτοντας έτσι τον εαυτό τους στη διάθεση των πρώην υπηρετών τους.\nΤα πρόσωπα του έργου θα ανταλλάξουν ρούχα και ονόματα και θα προσπαθήσουν να φανούν συνεπείς στους νέους τους ρόλους. Απελευθερώνουν τους δούλους τους και τους προτείνουν να τους ακολουθήσουν στην Αθήνα, όπου σκοπεύουν να μοιραστούν μαζί τους όλη τους την περιουσία.\nΤο έργο παρουσιάζεται σε διασκευή και σκηνοθεσία Δημήτρη Πανταζή, σκηνικά Μαρίας Ζαχαριά, κοστούμια Βασιλικής Μπέλιου, μουσική Γρηγόρη Σουλτάνη, φωτισμούς Δημήτρη Δημητριάδη, φωτογραφίες Αλκιβιάδη Μαρούγκα.\nΤους ρόλους ερμηνεύουν οι Καριοφύλλης Καδόγλου, Δημήτρης Πανταζής, Θάλεια Κόγκα, Ζωή Τσιάμη, Γεωργία Ζορμπά.\nΤο έργο θα παίζεται έως την Κυριακή 17 Μαρτίου, με γενική είσοδο 5 ευρώ.\n72χρονος στο Αχίλλειο Αλμυρού τραυμάτισε τον γιο του με μαχαίρι\nΣτη σύλληψη ενός 72χρονου προχώρησαν αστυνομικοί του Αστυνομικού Τμήματος Αλμυρού ...»


ΚΑΛΩΣ ΗΡΘΑΤΕ ΣΤΟ ΚΑΛΕ ΛΑΡΓΚΑ\nΓια τον καφέ σας ή το ποτό σας… στην πιο όμορφη γειτονιά της Κέρκυρας.\nTo Κάλε Λάργκα λειτουργεί από το 2005. Για τον Δημήτρη, τον ιδιοκτήτη του Κάλε Λάργκα, ο Χρήστος Χωμενίδης έγραψε τον Νοέμβριο του 2011 στο ΒΗΜΑΜΕΝ το άρθρο που ακολουθεί…\nΕδώ θα βρείτε το κείμενο, όπως είχε δημοσιευθεί στο περιοδικό.\nΟ Χρήστος Χωμενίδης αφηγείται την ιστορία ζωής ενός πενηντάρη της διπλανής πόρτας και ανασύρει το ελιξίριο για την εποχή της μεγάλης απογοήτευσης.\n“ Η κοινωνία μας θα επιστρέψει στις δεκαετίες του ΄50 και του ΄60…” προβλέπουν τον τελευταίο καιρό, όχι μόνο οι Κασσάνδρες μα και σοβαροί αναλυτές. “Θα δοκιμάσουμε ανέχεια και δυστυχία πρωτόγνωρη!” συμπληρώνουν. Ο νους μας πάει στις ασπρόμαυρες ταινίες της εποχής, με πρωταγωνιστές τον Νίκο Ξανθόπουλο και τον Βασιλάκη Καΐλα. Στη μελοδραματική – μέχρι κλαυσίγελου- ντόπια εκδοχή του ιταλικού νεορεαλισμού. Η αλήθεια είναι πως δεν έχουμε και πολλές άλλες πηγές. Οι όχι και τόσο μακρινές εκείνες εποχές, της φτώχειας και της σκληρής βιοπάλης, είχαν επί χρόνια διαγραφεί από τη συλλογική μνήμη. Όσοι τις είχαν ζήσει δεν ήθελαν να τις θυμούνται, δεν τις ανακαλούσαν ούτε καν για να φρονηματίσουν τα υπερκαταναλωτικά παιδιά τους. Σύσσωμη η ελληνική κοινωνία είχε απολύτως πειστεί ότι το αύριο θα είναι πάντοτε καλύτερο από το χθες. Σήμερα, που η παραπάνω βεβαιότητα έχει βίαια ανατραπεί, χρήσιμο είναι – πιστεύω – να ακούσουμε την ιστορία του Δημήτρη.\nΟ Δημήτρης είναι ένας στιβαρός πενηντάρης που έχει τα τελευταία χρόνια ένα μικρό μπαρ στην Κέρκυρα. Σερβίρει μόνος του τους θαμώνες, αεικίνητος, με την έγνοια του οικοδεσπότη που θέλει όλοι να περνάνε καλά. Η όψη του δεν έχει τίποτε το ταλαιπωρημένο και η συμπεριφορά του δεν αποπνέει ούτε την ελάχιστη μιζέρια. Θα στοιχημάτιζες πως πρόκειται για έναν καλοζωισμένο τύπο, για ένα νοικοκυρόπαιδο που έχει χτίσει το κορμί του στα γυμναστήρια. Ώσπου να αρχίσει να μιλάει για το παρελθόν του.\n“…Ο παππούς μου ήταν μανάβης στο Λουτράκι. Είχε πέντε αγόρια και δύο κορίτσια. Τα αγόρια τα κράτησε κοντά του και τα κορίτσια τα έστειλε σε πλούσιους να εργαστούν. Η μάνα μου ήταν δουλικό, σε ένα σπίτι στο Κολωνάκι, όταν την άφησε έγκυο ο πατέρας μου. Μάστορας δούλευε αυτός, ηλεκτρολόγος. Δέχτηκε να την παντρευτεί, αλλά τα χάλασαν στο προικοσύμφωνο. Ζητούσε 20.000 δραχμές, για να ανοίξει μαγαζί, και ο παππούς μου δεν τα έδωσε. Τους μούντζωσε και εξαφανίστηκε. Γεννήθηκα το 1960. Η πρώτη μου ανάμνηση είναι από το Λουτράκι. Μια χειμωνιάτικη νύχτα. Η γιαγιά με κρατάει στην αγκαλιά της και ο παππούς πετάει τη μάνα μου με τις κλωτσιές έξω από το σπίτι μες τη μαύρη νύχτα. Επέστρεψε εκείνη ύστερα από τρεις ημέρες και με πήρε.\nΤα πρώτα χρόνια η μάνα μου είχε έναν γκόμενο με δικό του φορτηγό. Γυρίζαμε οι τρεις μας την Ελλάδα, καθόμουν ανάμεσά τους στο κουβούκλιο και έβλεπα την Εθνική οδό από ψηλά. Μετά εγκατασταθήκαμε στο Αιγάλεω. Σχολικό κτίριο τότε δεν υπήρχε – κάναμε μάθημα σε κάτι μαγαζιά, σε κάτι αποθήκες, αλλού η πρώτη του δημοτικού, αλλού η δευτέρα. Οι δρόμοι, χωματόδρομοι – στο πλάι τους κυλούσαν τα νερά της βροχής. Κρέας τρώγαμε μία φορά την εβδομάδα, μα δεν μας έλειπε κιόλας. Ήμουν πολύ χαρούμενο παιδί. Ακόμα και όταν με φώναζαν στη γειτονιά “μούλικο”, εγώ σκεφτόμουν ότι ο πατέρας μου μπορεί να με παράτησε, η μάνα μου όμως με κράτησε. Η θεία μου, η αδελφή της, που είχε επίσης αποκτήσει ένα παιδί χωρίς γάμο και το άφησε προσωρινά σε ένα ορφανοτροφείο, το έχασε και το έψαχνε σε όλη της τη ζωή…Ήμουν, όμως, κακός μαθητής και πολύ σκανταλιάρης. Μια μέρα κάτι σκάρωσα και ο – ας τον πούμε – πατριός μου άρπαξε ένα καλώδιο της ψηστιέρας και με χτυπούσε για μια ώρα, μέχρι που ίδρωσε. Και εγώ – αντί να βάλω τα κλάματα – του τραγουδούσα όλο και πιο δυνατά:”Σπύρο μου, Σπυράκη μου, δίνω το σακάκι μου, να’ χω την παρέα σου κι όλα τα ωραία σου…”. Τον τρέλανα.\nΤελειώνοντας το δημοτικό, η μάνα μου με ρώτησε τρεις φορές:”Θα πας γυμνάσιο ή θα δουλέψεις;”.”Θα δουλέψω!” της απάντησα και τις τρεις. Με έστειλε την επομένη σε ένα φαναρτζίδικο στη γειτονιά. Τότε, αρχές της δεκαετίας του ‘70, όλη η Ιερά Οδός, η λεωφόρος Αθηνών, Αιγάλεω, Χαϊδάρι και τα ρέστα, ήτανε φουλ στις βιοτεχνίες και στα συνεργεία. Οι μάστορες είχαν για βοηθούς παιδάκια. Ένσημα σου κολλούσαν από τα 14, σε προσλάμβαναν όμως στη ζούλα από τα 12… Την πρώτη μέρα, θυμάμαι, κόντεψα να ψοφήσω από την κούραση. Και μόνο το να κουβαλάς μπαταρίες λεωφορείων, που ζύγιζαν 30 κιλά όταν εσύ ζύγιζες 40, αρκούσε. Γρήγορα, όμως, συνήθισα. Με έγραψε η μάνα μου και σε μια κατώτατη τεχνική σχολή στην πλατεία Κουμουνδούρου. Νυχτερινή. Τελείωνα τη δουλειά στις πέντε και στις εφτά ήμουν εκεί, μαθητής. Μη νομίζεις ότι μαθαίναμε και τίποτα ιδιαίτερα χρήσιμο. Περισσότερο θρησκευτικά κάναμε παρά μηχανολογία. Φαντάσου…\nΤα Σάββατα πηγαίναμε σινεμά, σε γκανγκστερικά και σε καράτε, δύο έργα με ένα εισιτήριο. Τις Κυριακές στο γήπεδο. Στην αρχή πλήρωνα, ύστερα όμως με σύστησε ένας ξάδελφός μου σε εκείνον που είχε το κυλικείο της ΑΕΚ. Πηγαινοερχόμουν στις κερκίδες, με ένα κασελάκι με πορτοκαλάδες. Ανάρπαστες γίνονταν. Κι έβλεπα και το ματς τζάμπα.\nΣτα 16 μου άρχισα να παίζω και εγώ μπάλα, στα τσικό της τοπικής ομάδας στο Αιγάλεω. Σέντερ μπακ. Δεν παίρναμε – εννοείται – φράγκο, μόνο μετά τις νίκες της ομάδας πηγαίναμε όλοι μαζί στα μπουζούκια. Εγώ, όμως, αντίθετα από τους περισσότερους φίλους μου, είχα τραύμα με τα λαϊκά τραγούδια: στο δεύτερο συνεργείο που δούλεψα, το αφεντικό είχε γκόμενα μια καρακαηδόνα, διάσημη τραγουδίστρια, και ήταν καψούρης μαζί της. Αποτέλεσμα; Όση ώρα μαστορεύαμε, ακούγαμε υποχρεωτικά τις κασέτες της και όποτε σηκώναμε το κεφάλι μας, βλέπαμε τις φωτογραφίες στους τοίχους. Μπούχτισα.\nΣτα 18 πήγα φαντάρος. Με έστειλαν στη Θράκη, σε ένα φυλάκιο μες το δάσος, και με ξέχασαν ολόκληρο τον χειμώνα. Ούτε φαΐ δεν μου έφερναν, έτρωγα κονσέρβες προπολεμικές. Γκόμενα δεν είχα, ευτυχώς, για να φοβάμαι μη μου τα φορέσει. Τα μπουρδέλα τότε ήταν γεμάτα Ελληνίδες, έβρισκες εκείνη που σου άρεσε και γινόσουν τακτικός της. Της πήγαινες και καμιά φορά και σουβλάκια και τα τρώγατε στο κρεβάτι.\nΑπολύθηκα και προβιβάστηκα σε μάστορα φαναρτζή. Λίγο καιρό αργότερα, μου κάνει πρόταση ένας γνωστός μου να προσληφθώ ως βοηθός οδηγού σε μια εταιρεία διανομής πετρελαίου. Με τα διπλά λεφτά. Απόρησα, αλλά πήγα. Ποιο ήταν το κόλπος; Οι οδηγοί τακίμιαζαν με τους διαχειριστές των πολυκατοικιών και έκλεβαν τους υπόλοιπους ενοίκους στο πετρέλαιο ή και τους διαχειριστές. Για να μην κλέβουν πάντως και το αφεντικό, χρειαζόταν ένας δεύτερος, τσεκαδόρος. Εγώ. Την έκανα εκείνη τη δουλειά χωρίς τύψεις, διότι έβλεπα γύρω μου τον κόσμο να πλουτίζει – δεκαετία του ΄80 ήταν πια, από κανέναν σχεδόν δεν έλειπαν τα λεφτά. Θα συνέχιζα για χρόνια μάλλον, άμα δεν πάθαινα ατύχημα με το μηχανάκι. Βγήκα νοκ-άουτ για μιάμιση σεζόν, πορεύτηκα με την αποζημίωση. Παράτησα οριστικά και το ποδόσφαιρο. Μου δόθηκε, όμως, η ευκαιρία να δεθώ πολύ με την κόρη μου, πιτσιρίκα τότε. Σκαρφάλωνε σαν μαϊμουδάκι στα δεκανίκια και σάλταρε στην αγκαλιά μου. Η γυναίκα μου, πάλι, μπούχτισε να με βλέπει να περιφέρομαι άπραγος μες στο σπίτι. Τότε – νομίζω – πήρε ο γάμος μας τον κατήφορο…\nΜόλις συνήλθα, μου ’φέξε και πάλι: Ζητούσαν σοφέρ σε μια μεγάλη αμερικανικά εταιρεία, τη μεγαλύτερη τότε στην Ελλάδα, μη σου πω και στα Βαλκάνια. Ο διευθυντής, να φανταστείς, είχε Cadillac με αλεξίσφαιρα τζάμια. Με δοκίμασαν, τους άρεσα, με πήραν. Για πρώτη φορά στη ζωή μου φόραγα καθημερινά γραβάτα. Μάθαινα εύκολα, κυρίως τρόπους. Είχα την όψη και τη συμπεριφορά ενός προκομμένου εργατόπαιδου, και αυτό τους άρεσε. Με εκπαίδευσαν και για σωματοφύλακα και μου έδωσαν γενναία αύξηση. Μετακόμισα από το Αιγάλεω στο Νέο Ψυχικό, κοντά στη δουλειά. Έχεις δει την ταινία “Πυρέτος το Σαββατόβραδο” με τον Τζον Τραβόλτα; – ε κάπως έτσι ήμουν. Πάντοτε χτένα στην κωλότσεπη και μπριγιαντίνη στο ντουλαπάκι του αυτοκινήτου, μαύρο γυαλί Ray-Ban και προφυλακτικά σε πρώτη ζήτηση, είχε έρθει πια το AIDS και προσέχαμε. Σε κάποια φάση τα έφτιαξα με τη θυγατέρα του έλληνα υποδιευθυντή. Ερωτευτήκαμε, πήγα στα ίσα και τη ζήτησα από τον πατέρα της κι εκείνος, δεν έφτανε που δεν μου την έδωσε, κανόνισε να απολυθώ επιτόπου από τη δουλειά. Αν έφταιγε η κοινωνική διαφορά; Όχι ρε φίλε, η κοπέλα έφταιγε – ας είχε τα κότσια να του ρίξει δύο μούτζες και να ΄ρθει μαζί μου…\nΆλλαξα από τότε πολλές δουλειές: Από δικό μου παιχνιδάκικο και πάγκο στη λαϊκή αγορά μέχρι πλασιέ εγκυκλοπαιδειών. Στην Κέρκυρα, ας πούμε, πρωτοήρθα για να μπω συνεταίρος σε μια τράτα και εντελώς τυχαία κατέληξα με μπαρ. Όποτε έπεφτα, ξανασηκωνόμουν και καβαλούσα το επόμενο άλογο. Το μόνο που φρόντιζα είναι να έχω τα απαραίτητα προς το ζην της κόρης μου. Για τον εαυτό μου ποτέ δεν πολυσκοτίστηκα.\nΓια να λέμε την αλήθεια, παλιά όποιος σήκωνε τα μανίκια δεν έμενε ούτε μισή ώρα άνεργος. Θυμάμαι κάθε χάραμα στην πλατεία Ομονοίας, που την έστηναν τα μαστόρια και οι εργολάβοι τους έδιναν μεροκάματο. Το θέμα είναι ότι όλες σχεδόν οι παραγωγικές δουλειές είτε ψόφησαν με τα χρόνια είτε πέρασαν στους μετανάστες. Βιοτεχνία, χωράφι, οικοδομή… Τελευταία είχαμε γεμίσει Έλληνες που περιφέρονταν και ξόδευαν – και εγώ τουλάχιστον, που ΄μαι και αγράμματος, δεν καταλάβαινα τι δουλειά έκαναν. Οι μανατζερ με τις αστακομακαρονάδες και οι δημόσιοι υπάλληλοι που γέμιζαν τα πρωινά τις καφετέριες…\nΑν φοβάμαι σήμερα; Φυσικά και φοβάμαι! Κυρίως για τα γεροντάκια που ήδη πηγαίνουν στα σισίτια της εκκλησίας και που σε λίγο καιρό τα βλέπω να ψάχνουν στα σκουπίδια. Φοβάμαι – και λυπάμαι – επίσης όσους θα τα στυλώσουν και θα αρνηθούν να ανασκουμπωθούν και να προχωρήσουν. Στη γειτονιά μου θυμάμαι κάτι μικρασσιάτισες γιαγιάδες να θρηνούν ακόμη την Καταστροφή του ΄22. Και ήταν 1970, είχαν περάσει 50 χρόνια…Για τον εαυτό μου, όχι, δεν φοβάμαι. Έχω έτοιμη αναλλακτική, άμα φτάσει το πράγμα στο μη παρέκει:Θα μπαρκάρω. Θα γίνω σωματοφύλακας πλοιάρχων. Τα ελληνικά βαπόρια που ταξιδεύουν στην Ασία και στην Αφρική κινδυνεύουν από πειρατές και τις ανταρσίες του ξένου πληρώματος. Καλά λεφτά και περιπέτεια…Μα κι άμα δεν μου κάτσει αυτό, ξέρεις κάτι χταπόδια που έχει η Κέρκυρα; Τα αρπάζεις με τα χέρια σου σχεδόν και τα πετάς στην κατσαρόλα…”\nΟ Καρλ Μένινγκερ, περίφημος αμερικανός ψυχίατρος, είχε δώσει τον πιο αποφθεγματικό ορισμό της υγείας: “Υγεία είναι η προσαρμογή των ανθρώπων στον κόσμο και στους συνανθρώπους τους, με το μέγιστο της αποτελεσματικότητας και της ευτυχίας”. Ο Δημήτρης με το πονηρό μάτι και το μόνιμο χαμόγελο, θα μπορούσε να ‘ναι το μοντέλο για έναν τέτοιο ορισμό.\n(ΒΗΜΑΜΕΝ, Οκτώβριος 2011)\nΕπιλέξτε μεταξύ του παραδοσιακού ελληνικού ή του espresso από φρεσκοκομμένους κόκκους ποικιλίας Gold Molinari.\nΔυνατότητα επιλογής από μια μεγάλη ποικιλία single malt, bourbon…. και άλλων whiskies.\nΚλασσικές γεύσεις αλλά και έμφαση σε ελληνικές ετικέτες μικροζυθοποιών.\nό,τι άλλο υπάρχει στην κάβα μας.\nΑναψυκτικά Καφές Σοκολάτα Τσάι Φυσικός χυμός\nΝερό με μαστίχα\nΦρέσκος οργανικός χυμός ροδιού\nΡωτήστε μας για γεύσεις\nBlended Bourbon Irish Japanese Malt Mash Pot Special\ndouble mature blended\nIPA Pilsner Weiss Καπνιστές Τοπικές Χωρίς αλκοολ\nAperitif Cocktails Cognac Gin Liquer Rum Sherry Tequila Vodka Κρασί\nBrandy based Champagne based Classics Gin based Rum based Tequila based Vodka based Whiskey based\nCamu 57 χρονών\nΡωτήστε το μπαρ για τιμη\nChampagne Κόκκινο Λευκό Ροζε\nξηρό κρασί ποικιλίας\nΧαρλάυτης Cabernet Sauvignon\nΑσύρτικο & Ροδίτης\nSauvignon Blanc & Ασσύρτικο\nΤο περιοδικό Blue της Aegean Airlines στο τεύχος 64 (Μήνας 2017), “ταξιδεύει” στην Κέρκυρα και περνάει από το Cale Larga…\nΣτο τελευταίο μυθιστόρημα του Χρίστου Χωμενίδη, Νεαρό άσπρο ελάφι (Εκδόσεις Πατάκη, 2016), ο ήρωας πίνει κάθε πρωί τον καφέ του στο “μπαρ του Τάκη” όπως συνηθίζει να αποκαλεί ο συγγραφέας τον ιδιοκτήτη του Cale Larga.\nΠολλές από τις σελίδες του βιβλίου, η Yasemin Özek τις έγραψε πίνοντας τον καφέ της καθημερινά στο Cale Larga το καλοκαίρι του 2015. Μας ευχαριστεί στον επίλογο και εμείς ανταποδίδουμε…\nΓκύλφορδ 10, Κέρκυρα 49100\nΔΕΥ – ΣΑΒ: 10:30 – 16:30 & 21:00 – 02:00\nΚΥΡ: 21:00 – 02:00\n© 2021 Cale Larga.\nPowered by: Webits


Πάμε για γενναίο “κούρεμα” και πολιτικές εξελίξεις – netakias\nPosted on 20 Οκτωβρίου 2011 18 Οκτωβρίου 2014\nΠάμε για γενναίο “κούρεμα” και πολιτικές εξελίξεις\nΔιπλή σύνοδο κορυφής, μία την Κυριακή με τη συμμετοχή των ηγετών και των 27 χωρών μελών και μία μέχρι την Τετάρτη 26 Οκτωβρίου με τη συμμετοχή των 17 ηγετών της Ευρωζώνης, είναι η προσπάθεια της\nΜέρκελ και του Σαρκοζί να ηρεμήσουν τις αγορές. Αλλά και να βρουν μια λύση στο πρόβλημα που μεγαλώνει για την Ευρώπη και προκαλεί μεγάλη αγωνία και στην Ελλάδα.\nΠαράλληλα, το βράδυ του Σαββάτου, λίγες ώρες πριν από την πρώτη σύνοδο (που δεν θα αναβληθεί τελικά ) Μέρκελ και Σαρκοζί θα συναντηθούν προκειμένου να καταλήξουν σε ένα κοινό σχέδιο που θα καταθέσουν την επόμενη ημέρα.\nΌπως αναφέρεται σε κοινό ανακοινωθέν Γαλλίας και Γερμανίας, την Κυριακή θα συζητηθούν οι λεπτομέρειες μια παγκόσμιας λύσης στο πρόβλημα της Ευρωζώνης, αλλά δεν θα παρθούν αποφάσεις πριν τη δεύτερη σύνοδο την ερχόμενη Τετάρτη, το αργότερο.\nΣτην ουσία πρόκειται για Σύνοδο προετοιμασίας. Μία αναβολή της Συνόδου θα ήταν εξευτελιστική για Γερμανία- Γαλλία και ολόκληρη την Ευρώπη φέρεται να είπε γερμανός αξιωματούχος.\nΌπως γράψαμε νωρίτερα, όταν στο Βερολίνο διαπίστωσαν ότι οι διαβουλεύσεις οδηγούνται σε αδιέξοδο η Μέρκελ απείλησε ν’ αναβάλλει την Σύνοδο Κορυφής.\nΑργότερα ο Επίτροπος Ολι Ρεν διέψευσε τις φήμες περί αναβολής της Συνόδου αλλά και περί σύγκρουσης Γερμανίας -Γαλλίας για το πώς και με πόσα θα ενισχυθεί ο EFSF. Ωστόσο δεν κατάφερε να ηρεμήσει τις αγορές καθώς είναι εμφανής η διαφωνία των δύο κορυφαίων χωρών.\nΟι πληροφορίες που έρχονται από τις Βρυξέλλες κάνουν λόγο για μεγάλο κούρεμα του ελληνικού χρέους. Κι όταν μιλάμε για μεγάλο εννοούμε πάνω από 50%, θέλοντας έτσι οι ξένοι να δώσουν ηχηρή απάντηση ότι προχωρούν σε επίλυση του προβλήματος.\nΤο γεγονός ότι η Μέρκελ και ο Σαρκοζί έχουν βάλει πρώτο στην ατζέντα των θεμάτων το ελληνικό πρόβλημα, αυτό δείχνει ότι πάνε σε απόφαση ριζικής επίλυσης του θέματος.\nΑυτό φυσικά δεν είναι τίποτε λιγότερο από συντεταγμένη χρεοκοπία, όπως κι αν παρουσιαστεί από την κυβέρνηση. Φυσικά, μια τέτοια απόφαση θα δρομολογήσει ραγδαίες πολιτικές εξελίξεις αφού η κυβέρνηση δεν μπορεί να αντέξει το βάρος της επόμενης ημέρας.\nPosted in Das 4te Reich,Σιχαμένοι έλληνεςTagged σκανδαλα,ΑΠΟΨΕΙΣ,ΓΑΠ,ΔΝΤ,Διεθνές Νομισματικό Ταμείο,ΕΝΗΜΕΡΩΣΗ,Εκλογές,Κρίση,Κοινωνία,Οικονομία,Οικονομικά μέτρα,ΠΑΣΟΚ,ΠΟΛΙΤΙΚΗ,ΠΡΟΚΛΗΣΕΙΣ,Παπανδρέου,Χρεωκοπία\nΠροηγούμενο Η πλατεία, δεν προκειται να αλλάξει τίποτα…ή μήπως….\nΕπόμενη Κ.Π.Καβάφη. Μετά την Ψηφιση των Μέτρων, θα φοβούνται κάποιοι το Γουδί; ΑΣ ΠΡΟΣΕΧΑΝ!